**Izziņa par sabiedriskās apspriešanas ietvaros saņemtajiem komentāriem**

**par Elektronisko sakaru nozares attīstības plāna 2021. – 2027. gadam projektu (turpmāk – plāns)**

| Nr. p.k. | **Komentārs sniedzējs** | **Esošā redakcija** | **Iesniegtais komentārs** | **Satiksmes ministrijas (SM) viedoklis** | **Precizētā redakcija** |
| --- | --- | --- | --- | --- | --- |
| Vispārīgi komentāri | | | | | | |
|  | Latvijas Datortehnoloģiju asociācija (LDA)Latvijas Elektronisko komunikāciju asociācija (LEKA)Latvijas Interneta asociācija (LIA)Latvijas Informācijas un komunikācijas tehnoloģiju asociācija (LIKTA)Latvijas Telekomunikāciju asociācija (LTA)(turpmāk – nozares asociācijas) |  | Plānā ir noteikts tā mērķis “veicināt pāreju uz ļoti augstas veiktspējas elektronisko sakaru tīkliem, kas spēj nodrošināt galalietotājiem interneta piekļuves pakalpojumus ar datu pārraides ātrumu vismaz 100 Mbit/s gan pilsētās, gan lauku teritorijās. Informācija par plānotajiem rezultātiem ir sniegta šī plāna 2.pielikumā, balstoties uz pieejamo finansējumu”.  Nozares asociāciju ieskatā, Plānā papildus šim saprotamajam elektronisko sakaru nozares virsmērķim par datu pārraides tīklu pieejamību vismaz 100 Mbit/s gan pilsētās, gan lauku teritorijās - būtu skaidri un gaiši jāiezīmē tās izmērāmās lietas, kas raksturo nozari kopumā un arī nozares atsevišķu dimensiju griezumos, kuras tiks vērtētās šajā plānošanas periodā. Iepazīstoties ar Plāna pielikumā Nr.2 norādītajiem rezultatīvajiem rādītājiem, nākas secināt, ka visā plānošanas periodā tiks ietekmētas līdz 10 000 mājsaimniecību, uzņēmumu un sociāli ekonomisko virzītāju skaits kopā. Taču netiek norādīts, kāds ir tas vēlamais rezultāts, kas jāsasniedz nozarei kopumā. Tādejādi Plānā būtu precizējams, kur Latvija ar elektronisko sakaru nozares raksturojošiem rādītājiem atrodas 2021.gadā un ko ar šajā plānā paredzētajām aktivitātēm tā sasniegs 2027.gadā. Domājams, ka noteikti būtu arī uzstādāmi mērķi reģionālā un starptautiskā līmenī. | **Ņemts vērā.**  Skaidrojam, ka elektronisko sakaru nozarē, atšķirībā, piemēram, no investīcijām autoceļu jomā, kopš 2003.gada 1.janvāra Latvijā elektronisko sakaru tirgus ir liberalizēts (kas bija viena no prasībām, lai iestātos Eiropa Savienībā) un valsts iejaukšanās atbilstoši Līguma par Eiropas Savienības darbību nosacījumiem ir pieļaujama tikai tirgus nepilnību novēršanai, nekropļojot konkurenci. Faktiski tas nozīmē, ka būtiskāko attīstību nozarē sniedz privātās investīcijas un publiskās investīcijas iespējamas tikai gadījumos, ievērojot valsts atbalsta nosacījumus[[1]](#footnote-2), t.sk. kad atbalstu saskaņo ar Eiropas Komisiju. Pašreiz spēkā esošie vērtēšanas kritēriji, balstoties uz kuriem Eiropas Komisija pieņem lēmumu, ir noteikti ES pamatnostādnēs valsts atbalsta noteikumu piemērošanai attiecībā uz platjoslas tīklu ātru izvēršanu[[2]](#footnote-3).  Vienlaikus jāņem vērā, ka mērķa sasniegšanu ietekmē dinamiska tehnoloģiju attīstība un tai ir būtiska ietekme uz nozari, līdz ar to prognozes iespējamas, tikai balstoties uz šobrīd pieejamo informāciju. Vienlaikus jāņem vērā, ka elektronisko sakaru nozares kopējo mērķi pārsvarā ietekmē privātās investīcijas, bet nozares attīstības kopumā pasākumi orientēti uz Gigabitu sabiedrības[[3]](#footnote-4) mērķiem, t.sk. ņemot vērā Eiropas Komisijas 2021. gada 9. marta paziņojumā minētos mērķus. Līdz ar to esam papildinājuši plāna 3. sadaļu “Plāna mērķi, rīcības virzieni un rezultāti”, t.sk. papildinot ar tekstu “Ņemot vērā privāto investīciju un publisko investīciju veikto pasākumu rezultātus elektronisko sakaru nozares attīstībā, plānots līdz 2027. gadam veicināt šādu mērķu sasniegšanu:   1. visu mājsaimniecību piekļuvi interneta savienojamībai, kas nodrošina vismaz 100 Mbit/s; 2. 5G[[4]](#footnote-5) pārklājumu četrās lielākajās Latvijas pilsētās (Rīga, Daugavpils, Liepāja Jelgava) un gar sauszemes transporta maģistrālēm.”   Papildus skaidrojam, ka pasākumiem, kuriem ir identificēti finansējuma avoti, ir noteikti konkrēti rādītāji, kas atrodami plāna 2. tabulā. | Skat. plāna 3. sadaļu “Plāna mērķi, rīcības virzieni un rezultāti”. |
|  | Nozares asociācijas |  | Plānā vairākās vietās ir atsauces uz dažādiem nacionāliem un starptautiskiem elektronisko sakaru nozares plānošanas dokumentiem turklāt dokumentiem, kas ir ar dažādu raksturu (rekomendējoši, saistoši) un kopumā dokumenta adresātiem nav pārskatāmi. Ierosinājums būtu Plānā izveidot šādu normatīvo dokumentu ceļa karti, kurā tiktu shematiski norādīta to hierarhija, kurš dokuments ir izrietošs no kāda cita dokumenta u.tml. | **Ņemts vērā.**  Skat. papildināto plāna 6. sadaļu “Saistītie politikas plānošanas dokumenti (ES, Latvijas esošie, topošie) un normatīvo tiesību akti” . | Skat. plāna 6. sadaļu “Saistītie politikas plānošanas dokumenti (ES, Latvijas esošie, topošie) un normatīvo tiesību akti”. |
|  | Nozares asociācijas |  | Plānā tiek aprakstīta platjoslas pieejamības ģeogrāfiskās informācijas sistēmas izveides un darbības nodrošināšana. Nozaru asociācijas neapstrīd šādas aktivitātes nepieciešamību pēc būtības, taču vienlaikus gribam uzsvērt, ka mums nav izpratnes par to, kā darbosies šī informācijas sistēma un tās uzturētājs. Mūsu ieskatā, šāda platjoslas pieejamības karte ir būtisks instruments tieši elektronisko sakaru nozares politikas un reālo to veicinošo darbību plānošanas rīks, kas drīzāk ir piekritīgs pašai Satiksmes ministrijai nekā VAS “Elektroniskie sakari”. Bez tam no Plānā iekļautās informācijas (attēls Nr.19) secināms, ka šajā informācijas sistēmā elektroniskie sakaru operatori informāciju tieši vispār nesniedz, lai gan no tekstuālā apraksta secināms, ka tas komersantiem būs jādara. Tādejādi, nozaru asociāciju ieskatā, šajā sakarā būtu organizējamas papildu diskusijas ar elektronisko sakaru pakalpojumu sniedzējiem, lai tie izprastu gan administratīvo nastu, ko tā uzliks komersantiem, gan arī tos ieguvumus, ko viņi no šādas sistēmas iegūs. Dokumentā nav arī aprakstīts, kas segs šādas sistēmas uzturēšanas izmaksas un kādas tās varētu būt visā šādas sistēmas dzīves ciklā. | Skaidrojam, ka Platjoslas pieejamības ģeogrāfiskās informācijas sistēmas izveide plānota līdz 2023. gada 21. decembrim saskaņā ar Eiropas Parlamenta un Padomes 2018.gada 11.decembra direktīvu 2018/1972 par Eiropas Elektronisko sakaru kodeksa izveidi. Direktīva tiks ieviesta, izstrādājot jaunu Elektronisko sakaru likumu, kur nacionāli tiek atrunāti būtiskākie jautājumi, t.sk. veikts administratīvā sloga aprēķins.  Saskaņā ar Ministru kabineta 2003. gada 29. aprīļa noteikumu Nr. 242 “Satiksmes ministrijas nolikums” 5.2.4 apakšpunktu Satiksmes ministrija normatīvajos aktos noteiktajā kārtībā ir deleģējusi platjoslas pieejamības ģeogrāfiskās informācijas sistēmas izveidi un darbības nodrošināšanu valsts akciju sabiedrībai “Elektroniskie sakari”, noslēdzot deleģēšanas līgumu.  Detalizētu Platjoslas pieejamības ģeogrāfiskās informācijas sistēmas izveides un darbības nodrošināšanas kārtību paredzēts noteikt Ministru kabineta noteikumos. | - |
|  | Nozares asociācijas |  | Politikai kā tādai, t.sk. elektronisko sakaru nozares politikai, jābūt sasniedzamo rezultātu orientētai, no kuras var definēt prasības nepieciešamajiem pakalpojumiem, lai to nodrošinātu. Tādejādi, Plānā būtu ietverami jautājumi un pasākumi, kas definē nepieciešamos mērķus un ļautu realizēt centralizēti plānotas un pārvaldītas infrastruktūras izbūves aktivitātes. Nozaru asociācijas. uzsver, ka izbūves projektu realizācija nedrīkst kropļot tirgu un konkurenci un ir pieļaujama tikai jomās, kur tirgus pakalpojumu nevar nodrošināt specifisku, piemēram, drošības prasību dēļ vai pamatotas tirgus nepietiekamības dēļ. | Pilnībā piekrītam, skat. papildu informāciju izziņas 1. punktā. |  |
|  | Nozares asociācijas |  | SM izstrādātā Plāna redakcija apkopo gana daudz statistikas par elektronisko sakaru nozari (daļa no tās būtu jāprecizē, jo nesakrīt ar citiem avotiem, piemēram, uzņēmumu skaits valstī), taču nedod kopsavilkumu par to, cik piemērota un atbalstoša ir regulējošā vide nozarē strādājošo uzņēmumu darbībai. | 2020. gada 18. septembrī Eiropas Komisija apstiprināja rekomendāciju ar aicinājumu dalībvalstīm izstrādāt un vienoties par kopīgu Eiropas Savienības labās prakses instrumentu kopumu, lai veicinātu VHCN ieviešanu (Savienojamības rīkkopa), jo īpaši izmantojot 5G un optisko šķiedru tehnoloģijas. Savienojamības rīkkopas ietvaros īstenojamo pasākumu galvenais mērķis ir vērsts uz VHCN ieviešanas izmaksu samazināšanu un piekļuves nodrošināšanu 5G nepieciešamajam radiofrekvenču spektram.  Ņemot vērā, ka minētie pasākumi, galvenokārt, pamatojas uz Eiropas Elektronisko sakaru kodeksu, tie Latvijā tiek ieviesti līdz ar jaunā Elektronisko sakaru likuma pieņemšanu, kurā ir transponēts Eiropas Elektronisko sakaru kodeksā noteiktais regulējums.  Papildus 1.4. pasākuma apraksts papildināts ar šādu informāciju “Šobrīd Ekonomikas ministrija ir uzsākusi darbu pie grozījumu izstrādes Ministru kabineta 2014.gada 19.augusta  noteikumos Nr.501 “Elektronisko sakaru tīklu ierīkošanas, būvniecības un uzraudzības kārtība”, lai turpinātu vienkāršot būvniecības procesu, t.i., atteikties no apliecinājuma kartes procesa. Jāatzīmē, ka  šie noteikumiem 2019.gadā 11.novembrī tika pieņemti grozījumi, kuros tika precizēti gadījumi, kuros nav nepieciešama būvniecības ieceres dokumentācija un ka nepieciešamās atļaujas attiecīgo būvdarbu veikšanai var saņemt elektroniski. “ | Skat. precizēto plāna 1.4. “Pasākumi, ar ko atbalsta pieprasījumu pēc ļoti augstas veiktspējas (VHCN) tīkliem un to izmantošanu, tostarp darbības, ar kurām veicina minēto tīklu izvēršanu, jo īpaši īstenojot ES Platjoslas izmaksu samazināšanas direktīvu” aprakstu. |
|  | Nozares asociācijas |  | Nozares asociācijas uzskata, ka elektronisko sakaru nozare ir viena no labāk pārvaldītajām tautsaimniecības nozarēm valstī, ar stipru un veselīgu konkurenci, un tajā nav nepieciešamas radikālas izmaiņas regulējošā vidē, vienīgi atsevišķi punkti, kuros būtu iespējams vēl vairāk nogludināt ceļu elektronisko sakaru uzņēmumu darbībai. Arī ieviešot jauno ES kodeksu valsts likumdošanā, būtu jāraugās, lai pēc iespējas tiktu saglabāta esošā labā prakse, un tā tiktu papildināta ar citām nozares attīstību veicinošām normām. Šādu pasākumu uzskaitījumu SM dokuments nesatur, tai vietā izvērsti fokusējoties uz atsevišķām jomām, kas palīdz valstij pildīt ES nostādnes piekļuves jautājumos, atsevišķu infrastruktūras projektu attīstību, taču nedod būtisku ietekmi uz elektronisko sakaru operatoru darbību, neatvieglina un neatbalsta to. | Skat. 5. punktu. | - |
|  | Nozares asociācijas |  | SM Plāns kopumā visai maz fokusējas uz jautājumu loku, kas palīdz elektronisko sakaru operatoriem sekmēt biznesa darbību, vairāk uz ES prasību izpildi, kā arī atsevišķiem infrastruktūras projektiem, kuru daļa kopējā nozares apgrozījumā ir niecīga. Tomēr sekmīgs bizness ir galvenais priekšnoteikums nozares attīstībai, un nozaru asociācijas rekomendē fokusēt nozares attīstības dokumentu tieši šādā virzienā. | Skat. 5. punktu. | - |
|  | Latvijas Elektronisko komunikāciju asociācija |  | Dokumenta projektā būtu vēlams atspoguļot aktuālo situāciju un prognozes ar EK Kosmosa stratēģijas Eiropai realizāciju. Būtu nepieciešama analīze par ES stratēģijas Eiropa 2020 reāli Latvijā sasniegto situāciju - uzskatam, ka iespēja jebkuram ES (tātad arī Latvijas) iedzīvotajam saņemt interneta piekļuves pakalpojumu ar lejupielādes ātrumu vismaz 30 Mb/s vēl nav pilnībā nodrošināta. Līdz ar to dokumenta projektā vajadzētu iekļaut turpmākās rīcības plānu - vai turpināt tiekties uz šāda mērķa sasniegšanu, vai arī atkāpties no tā. Televīzijas programmu izplatīšanas tehnoloģiju izvēle turpmākajos gados lielā mērā būs atkarīga no visaptveroša stabila ātrdarbīga interneta pieslēguma pieejamības Latvijas novados ar zemu iedzīvotāju blīvumu. Iespējams, ka lielāka uzmanību būtu jāpievērš projektiem, kas saistīti ar Wi-Fi savienojamības nodrošināšanu vietējās kopienās, jo īpašu lauku reģionos, kā arī izvērtēt, kas vēl būtu darāms, vai gluži pretēji, kas vairs nav aktuāls šajos ES stratēģiskajos dokumentos. Radio un televīzijas programmu izplatīšanas attīstība ir ciešā saistībā ar progresu iepriekš uzskaitītajos jautājumos. | **Daļēji ņemts vērā**.  Skaidrojam, ka par EK Kosmosa stratēģijas Eiropai realizāciju ir atbildīga Izglītības un zinātnes ministrija un attiecīgi pasākumi iekļauti Zinātnes, tehnoloģijas attīstības un inovācijas pamatnostādņu 2021.-2027. gadam projektā.  SM piekrīt Latvijas Elektronisko komunikāciju asociācijas sniegtajam viedoklim un skaidro, ka, balstoties uz SM pasūtīto pētījumu[[5]](#footnote-6), secināms, ka 4G pārklājuma pieejamība ir 90% no Latvijas teritorijas jeb 97.7% iedzīvotāju. Ņemot vērā augstāk minēto, kā arī, ievērojot valsts atbalsta nosacījumus, plānā ar publisko investīciju atbalstu ietverti pasākumi, kas nodrošina platjoslas internetu ar vismaz 100 Mbit/s.  Savukārt, ar publisko atbalstu īstenojamos pasākumos tiks ievērota tehnoloģiskā neitralitāte, tas ir, tiks atbalstīti jebkura veida tehnoloģiskie risinājumi, kas var nodrošināt atbilstošu lejupielādes un augšupielādes ātrumus, kas vienlaicīgi ir arī būtisks nosacījums publisko investīciju ieguldījumu pamatojumam. Tehnoloģisko risinājumu attīstību plānots, ka nodrošinās privātais sektors, t.sk. ņemot vērā zinātnei, pētniecībai un 6G attīstībai veidotās ES iniciatīvas (InvestEU, digitālo kopuzņēmumu izveide “Apvārsnis Eiropa” ietvaros[[6]](#footnote-7), CEF2 Digital, The Digital Europe Programme).  Atbalstāmajiem tehnoloģiskajiem risinājumiem ir jābūt izmaksu pamatotiem, nodrošinot pakalpojuma pieejamību par pieņemamām cenām. Satiksmes ministrija, t.sk. ņemot vērā pēdējās OECD rekomendācijas platjoslas attīstībai[[7]](#footnote-8), uzskata, ka konkurence privātā sektorā ir būtisks faktors. Vienlaikus uzsveram, ka publisko investīciju ieguldījumi plānoti tikai vietās, kur komersantiem nav interese. Papildus SM nepārtraukti turpinās strādāt pie platjoslas tīkla ierīkošanas atvieglojumiem elektronisko sakaru komersantiem. | Skat. plāna 3. sadaļu “Plāna mērķi, rīcības virzieni un rezultāti” par tehnoloģisko neitralitāti. |
|  | Latvijas Elektronisko komunikāciju asociācija |  | Tā kā šis nozares attīstības plāna projekts aptver ievērojami ilgāku laika posmu, nekā iepriekšējais, būtu vairāk jāpievērš uzmanība potenciālo risku izvērtējamam attiecībā uz zemo orbītu satelītu tehnoloģiju straujo attīstību, kas tuvākajos gados radīs būtisku konkurenci 5G tīklu pakalpojumiem. ASV un Ķīnas tehnoloģiju ekspansija satelītu tehnoloģijās pretstatā Eiropas Savienības pasivitātei turpmākajos gados var būtiski izmainīt elektronisko sakaru pakalpojumu patērētāju intereses un līdz ar to visu Eiropas Savienības telekomunikāciju tirgu. | Izvērtējot jauno tehnoloģiju tendences elektronisko sakaru pakalpojumu tirgū, noteikti ir novērojama globālo komunikāciju pakalpojumu sniedzēju interese apgūt jaunus tirgus un sniegt datu pārraides pakalpojumus. Satiksmes ministrija pozitīvi vērtē šo tehnoloģiju attīstību un konkurences palielināšanās aspektu, kā rezultātā patērētājam palielināsies izvēles iespējas interneta pakalpojuma pieejamībā un līdz ar to izmaksām saglabājoties vismaz līdzšinējā līmenī. Papildus skat. skaidrojumu  8. punktā. | Skat. plāna 2. sadaļu “Esošās situācijas raksturojums”, apakšsadaļu “Sociālekonomiskās iezīmes un demogrāfiskās tendences Latvijas teritorijā”. |
|  | Sabiedrisko pakalpojumu regulēšanas komisija |  | Noteikt uzdevumu sakārtot īpašumtiesības starp sabiedrību ar ierobežotu atbildību “Tet” un valsts akciju sabiedrību “Latvijas Valsts radio un televīzijas centrs” par agrāk Valsts drošības komitejai piederošo kabeļu kanalizāciju. | **Nav ņemts vērā.**  Uzdevumu nav paredzēts iekļaut plānā, jo Satiksmes ministrija uzskata, ka jautājums ir risināms civiltiesiskā kārtībā, proti, civiltiesisku strīdu var risināt gan ar tiesas starpniecību, gan arī mierīgā ceļā vienojoties. | - |
|  | Sabiedrisko pakalpojumu regulēšanas komisija |  | Izvērtēt nepieciešamību iekļaut arī jautājumu par universālā pakalpojuma nodrošināšanu. | **Nav ņemts vērā.**  Satiksmes ministrija, ieviešot Eiropas Parlamenta un Padomes direktīvu (ES) 2018/1972 (2018. gada 11. decembris) par Eiropas Elektronisko sakaru kodeksa izveidi, ir izstrādājusi likumprojektu „Elektronisko sakaru likums”, kurā ir iekļauts regulējums par universālā pakalpojuma nodrošināšanu. | - |
|  | Sabiedrisko pakalpojumu regulēšanas komisija |  | Projektā iekļaut komentārus par Ekonomiskās sadarbības un attīstības organizācijas (OECD) Vides aizsardzības un reģionālās attīstības ministrijai gatavoto Digitālās transformācijas priekšlikumu apvienot Regulatoru un Nacionālo elektronisko plašsaziņas līdzekļu padomi | **Nav ņemts vērā.**  Skaidrojam, ka abas iestādes ir neatkarīgas, līdz ar to tām nav saistoši Satiksmes ministrijas izstrādātā politikas nozares plāna jautājumi. Satiksmes ministrija uzskata, ka šis jautājums pēc būtības risināms vispārējās valsts pārvaldes reformas kontekstā. | - |
|  | VAS “Latvijas Valsts radio un televīzijas centrs” |  | Projektā tiek norādīti divi savstarpēji atšķirīgi Optiskā tīkla uzraudzības komitejas sēdes datumi (2020. gada 6.novembris un 2020.gada 8.novebris) Lūdzam precizēt Projektā minētos sēžu datumu. | **Ņemts vērā.**  Pareizais Optiskā tīkla uzraudzības komitejas sēdes datumus ir 2020. gada 6. novembris, attiecīgi precizēts plāna kopsavilkums. | Skat. plāna kopsavilkumu. |
|  | VAS “Latvijas Valsts radio un televīzijas centrs” |  | Lūdzam izvērtēt Projektu papildināt ar IPv6 ieviešanas aktivitāti. Ņemot vērā straujo interneta attīstību, IPv4 adrešu skaits ir kļuvis nepietiekams, un tāpēc jau savlaicīgi, paredzot šādu scenāriju, uzsākta IPv6 izstrāde. IPv6 unikālo adrešu skaits ir nesamērojami lielāks, tas ir 2 128.pakāpē (340 unideciljoni), līdz ar to IPv6 ieviešanai ir ietekme uz ekonomiskās izaugsmes veicināšanu, jo pietiekams IP adrešu skaits ir priekšnoteikums sekmīgai 5G un citu saistīto tehnoloģiju plašāku izmantošanai gan valsts pārvaldē, gan valstī kopumā, kas savukārt labvēlīgi veicinātu ekonomiska rakstura procesus.  Izstrādājot IPv6 standartu, veikti vēl vairāki uzlabojumi drošībā un izmantoto pakalpojumu kvalitātē. 2020.gada decembrī tika noslēgts deleģējuma līgums starp LVRTC un SM par to, ka līdz 2022.gada 1.decembrim tiek veiktas ar IPv6 ieviešanu un darbības nodrošināšanu valsts pārvaldē saistītās darbības. Rezultātā tiks izstrādāts IPv6 ieviešanas plāns, kas ietvers nepieciešamās aktivitātes un to īstenošanas termiņus, kā arī finanšu aprēķinus, kas nepieciešami aktivitāšu realizācijai, IP resursu nodrošināšanai un vienota valsts pārvaldes interneta reģistra LIR uzturēšanai nākotnē. | **Nav ņemts vērā.**  Plānā nav nepieciešams iekļaut dublējošus pasākumus, jo IPv6 ieviešanu paredz Latvijas kiberdrošības stratēģija 2019. – 2022. gadam un pasākums jau tiek īstenots - ir jau iekļauts Ministru kabineta 2003.gada 29.aprīla noteikumos Nr.242 “Satiksmes ministrijas nolikums”, kuru 5.2.5 apakšpunkts nosaka, ka Satiksmes ministrija ieviešinterneta protokola 6. versiju valsts pārvaldē. Satiksmes ministrijai ir tiesības normatīvajos aktos noteiktajā kārtībā deleģēt interneta protokola 6. versijas ieviešanu un darbības nodrošināšanu valsts akciju sabiedrībai “Latvijas Valsts radio un televīzijas centrs”, noslēdzot deleģēšanas līgumu. 2020. gada 3. decembrī starp Satiksmes ministriju un LVRTC ir noslēgts deleģēšanas līgums Nr.SM 2020/-43 par interneta protokola 6. versijas ieviešanu un darbības nodrošināšanu valsts pārvaldē. | - |
|  | Latvijas Pašvaldību savienība |  | Uzskatām, ka Plāns, pamatā nav sakaru nozares attīstības un virzības plāns, bet vairāk līdzinās pieejamam finansējuma apguves plānam. Tajā tiek apskatītas atsevišķas aktivitātes, bet nav konceptuāla virzība, piemēram, par platjoslas tīkla attīstību un valsts publisko iestāžu un vietējo ekonomisko virzītājspēku atbalstu ar pietiekamas jaudas interneta pieslēgumiem. Pilnībā nav iekļauts un nav piedāvāts risinājums skolu interneta pieslēgumu jautājums. Nav konceptuāla nostāja par privāto un valsts izveidotās infrastruktūras kopsadarbību. Nav risināti jautājumi par 5G visaptverošas infrastruktūras izveidi. Kā zināms, šī tīkla bāzes staciju izvietošana ir jāparedz ļoti lielā daudzumā, salīdzinoši tuvu viena otrai, nekā 4G tīkla gadījumā. Tas būs ļoti izaicinoši tīklu operatoriem. Nav apskatītas iespējas inovatīvu risinājumu nodrošināšanai – viedās pilsētas, lietu internets, dronu trases u.tml. | Kopējās elektronisko sakaru nozares attīstības tendences, t.sk. iepriekš noteikto rādītāji un pasākumi detalizēti analizēti plāna 2.sadaļā “Esošās situācijas raksturojums” un plāna 1. pielikumā, kā arī skaidri minēts plāna mērķis veicināt pāreju uz ļoti augstas veiktspējas elektronisko sakaru tīkliem, kas spēj nodrošināt galalietotājiem interneta piekļuves pakalpojumus ar datu pārraides ātrumu vismaz 100 Mbit/s gan pilsētās, gan lauku teritorijās. Papildus skat. informāciju izziņas 1. punktā.  Vienlaicīgi elektronisko sakaru nozarē ārkārtīgi būtiska ir privātā sektora nozīmība, atšķirībā no citām nozarēm, piemēram, autoceļu jomas, un publiskās investīcijas pieļaujamas tikai gadījumos, ja konstatē tirgus nepilnību. Līdz ar to, tai skaitā ņemot vērā politiskā plānošanas dokumenta – plāns – specifiku (atšķirībā no pamatnostādnēm, ko izstrādā, lai noteiktu jaunus vidēja termiņa attīstības virzienus nozaru politikās), elektronisko sakaru nozares attīstības plānā ir iekļauti tikai pasākumi un to rezultāti, kam ir skaidri zināms finansējuma apmērs, uz kura balstoties attiecīgi ir novērtēti rezultāti.  Vienlaikus vēršam uzmanību, ka konceptuāli 2020. gada 18. februārī Ministru kabinets izskatīja Satiksmes ministrijas informatīvo ziņojumu “Ceļvedis piektās paaudzes (5G) publisko mobilo elektronisko sakaru tīklu ieviešanai Latvijā”.  Saskaņā ar Eiropas Komisijas (EK) norādēm, visām Eiropas Savienības dalībvalstīm tika ieteikts izstrādāt 5G ieviešanas ceļvežus, kā daļu no koordinētām darbībām, lai veicinātu 5G attīstību visās ES dalībvalstīs.  Latvijas sagatavotājā ceļvedī ir apkopota informācija, kas saistīta ar 5G mobilo sakaru tīklu ieviešanu, tajā skaitā laika grafiks radiofrekvenču spektra pieejamības nodrošināšanai un infrastruktūras izvēršanas aspekti, kas saistīti ar 5G tīkla izveidi pilsētās un gar sauszemes transporta ceļiem.  Līdz ar to informatīvajā ziņojumā ir aktualizēts process, kas vērsts uz EK paziņojuma par virzību uz Eiropas Gigabitu sabiedrību stratēģiskā mērķa sasniegšanu.  Papildus skaidrojam, ka lietu internets ir privātā sektora tirgus attīstības jautājums un primāri nav elektronisko sakaru infrastruktūras jautājums, līdz ar to nav iekļaujams šai plānā. Vienlaikus pasākumi attiecībā uz dronu trašu attīstību risināti Transporta attīstības pamatnostādņu  2021.-2027.gadam izstrādes kontekstā un līdz ar to nav dublējami Elektronisko sakaru nozares attīstības plānā.  Tāpat arī viedās pilsētas ir plašs viedās urbānās attīstības starpnozaru koncepts, vērsts uz atbalstu privātajam sektoram, t.sk. maziem un vidējiem uzņēmumiem, aptverot t.sk. energoefektivitāti, izglītību, pilsētvidi utt., kas nav risināms plāna ietvaros.  Attiecībā uz izglītības iestāžu interneta infrastruktūras jautājumu risināšanu ir plānota “pēdējās jūdzes” pasākumu īstenošana. Papildus Izglītības un zinātnes ministrijai no Atveseļošanās un noturības mehānisma 2.3.2.3.i. “Digitālās plaisas mazināšana sociāli neaizsargātajam grupām un izglītības iestādēs” ir plānots mērķtiecīgs atbalsts tieši izglītojamajiem no sociāli neaizsargātajam grupām. Pasākuma ietvaros tiks iegādāta mācību procesa nodrošināšanai nepieciešama portatīvā datortehnika, veidojot “datoru bibliotēku” ikvienā Latvijas skolā koordinētai sadarbībai pašvaldībās un tās izglītības iestādēs. | - |
|  | SIA “Tet” | 1. Plāna kopsavilkums | 1.“Plāna kopsavilkums” cita starpā min: “Ņemot vērā pieejamā publiskā finansējuma ierobežoto apmēru, būtiski, neaizstājot privātās investīcijas, koncentrēt to teritorijās, kurās ekonomisku apsvērumu dēļ elektronisko sakaru komersanti nav ieinteresēti izvērst elektronisko sakaru tīklu infrastruktūru vai to dara nepietiekamā apjomā, lai veicinātu Savienojamības paziņojumā noteikto Eiropas Savienības stratēģisko mērķu elektronisko sakaru attīstībai izpildi, kā arī nodrošinātu vienlīdzīgu un kvalitatīvu elektronisko sakaru pakalpojumu pieejamību visā Latvijas teritorijā visiem iedzīvotājiem, valsts un pašvaldību iestādēm, uzņēmumiem un sociālekonomiskajiem virzītājspēkiem.” Kopumā atbalstām šādu uzstādījumu, tomēr vēlētos saprast, vai ir intervenci ir plānots veikt apgabalos, kuros ir viszemākais potenciālo patērētāju blīvums, vai tajos, kur ar mazākajām investīcijām panākams lielāks ieguvums?  2. Uzskatām, ka “Plāna kopsavilkums” būt papildināms ar uzstādījumu, ka valsts intervences veicamas tikai ar tehnoloģijām, kas dod iespēju arī turpmāk palielināt datu pārraides ātrumus bez kardinālām tehnoloģiju izmaiņām. | Sadarbībā ar plānošanas reģioniem un pašvaldībām tiks noteiktas investīciju prioritātes, līdz ar to tas var aptvert gan apgabalus, kuros ir viszemākais potenciālo patērētāju blīvums, gan tos, kur ar mazākajām investīcijām panākams lielāks ieguvums.  Attiecībā uz tehnoloģijām skaidrojam, ka saistībā ar publiskajām investīcijām plānots ievērot tehnoloģiskās neitralitātes principu, kas minēts arī plānā pie pasākuma “1.3. Pasākums – “vidējās jūdzes” un “pēdējās jūdzes” elektronisko sakaru tīklu infrastruktūras attīstīšana” apraksta faktiski tas nozīmē, ka tālākajā projekta īstenošanas posmā iepirkuma tehniskajā specifikācijā netiks izvirzītas prasības tehnoloģijai, bet gan interneta ātruma nodrošināšanai, tas ir, vismaz 100 Mbit/s. Papildu informāciju skatīt izziņas 8. punktā.  Papildus, ņemot vērā arī aktualizētos ES mērķus 2030. gadam, t.sk. skaidrojumu par atbalstāmajām tehnoloģijām, tas ir, ka mērķi var sasniegt ar jebkuru tehnoloģiju kombināciju, bet galvenā uzmanība jāpievērš ilgtspējīgākam nākamās paaudzes fiksētajam, mobilajam un satelīta savienojumam, izvēršot ļoti augstas veiktspējas tīklus.  Vienlaikus Satiksmes ministrija nepieciešamības gadījumā aicina SIA “Tet” skaidrot, kas saprotams “bez kardinālām tehnoloģiju izmaiņām”, ja plānotais tehnoloģiju neitralitātes princips nav pietiekams. | Skat. 3.sadaļu “Plāna mērķi, rīcības virzieni un rezultāti”. |
|  | Nozaru asociācijas |  | Nozaru asociācijas pievienojas Plānā norādītajam, ka 5G tehnoloģiju attīstībai nākotnē būs būtiska loma, t.sk. Latvijā. Tomēr noaru asociāciju ieskatā 5G attīstība nebūtu vērtējama tikai caur frekvenču pieejamības aspekta vai Via Baltica un Rail Baltic projektiem. Mūsu ieskatā Plānā nav iekļauts visaptverošs skatījums par 5G tehnoloģijas ieviešanu visā Latvijas teritorijā, proti, iztrūkst 5G kartējums, nav norādīti būtiskākie izaicinājumi un 5G tīklu attīstības modeļi, vēlamie termiņi u.c. aspekti kontekstā ar visu Latvijas teritoriju. Dokumentā nav prognozēta zemo orbītu satelītu potenciālā intervence Latvijas tirgū sakaru pakalpojumu jomā, kur galvenā datu plūsma notiek vienā virzienā, bet cenas solās būt ļoti konkurētspējīgas ar mobilo operatoru cenām. Bez tam Plānā pie šādiem būtiskiem infrastruktūras projektiem kā Via Baltica un Rail Baltic būtu norādāmi un analizējami tie elektronisko sakaru pakalpojumu sniedzēju nosacījumi un prasības, pie kuriem viņi šādu tīklu izmantotu. | Elektronisko sakaru infrastruktūras pārklājums ir analizēts “Pētījumā Eiropas Savienības fondu 2021. -2027. gada plānošanas perioda ieguldījumu priekšnosacījumu izpildei”[[8]](#footnote-9), t.sk. savākta sākotnējā datu kopa, lai turpinātu darbu pie platjoslas pieejamības ģeogrāfiskās informācijas sistēmas izstrādes. Turpat arī analizēti īstenošanas modeļi. Via Baltica un Rail Baltica posmi plānoti kā pilotprojekti, pēc kuru īstenošanas tiks izdarīti secinājumi par piemērotā modeļa efektivitāti. Pašreizējais atbalsts plānots pasīvās infrastruktūras izvēršanai, līdz ar to, lai nodrošinātu faktisku tālāko “pēdējās jūdzes” attīstību un pakalpojuma sniegšanu, plānots uzsākt sarunas ar elektronisko sakaru operatoriem, t.sk. par iespējām piesaistīt finansējumu no CEF2 Digital u.c. avotiem.  Vienlaikus projektos ar publisko atbalstu, kas plānoti pasīvās 5G atbalstošās infrastruktūras izvēršanai, tiek noskaidrotas elektronisko sakaru operatoru tehniskās prasības un tiks ņemtas vērā projekta īstenošanā.  Attiecībā uz zemo orbītu satelītu potenciālā intervenci skatīt skaidrojumu 8., 9. punktā.  Papildus skat. izziņas 15. punktu attiecībā uz informāciju par 5G ceļvedi. | - |
|  | Nozaru asociācijas | - | 5G tehnoloģijas attīstības nozīmīgums dokumentā ir saistīts ne tik daudz ar iespēju izveidot ātru mājas bezvadu internetu, kas risinātu piekļuves jautājumus teritorijās gan ar lielāku, gan mazāku iedzīvotāju blīvumu, bet vairāk ar biznesa uzņēmumu un infrastruktūras, loģistikas attīstību, liekot lielu uzsvaru Via Baltica un Rail Baltica infrastruktūras projektu izbūvei. Tomēr, lai arī šie projekti paši par sevi ir apjomīgi, to daļa Latvijas 5G tehnoloģijas biznesā būs salīdzinoši neliela, un pilnībā atkarīga no infrastruktūras operatoru un izmantotāju spējām ieguldīt lielus līdzekļus procesu automatizācijā, savienojamībā ar kaimiņvalstīs izmantojamām sistēmām. Šeit paredzams ievērojams koordinācijas darbs, kas Plānā nav risināts un atklāts, kā to praktiski nodrošinās. Bez tam jāsaprot, ka pašas dzelzceļa, ceļu infrastruktūras izbūve prasīs daudzus gadus un izstrādātajā dokumentā nav redzams, kā tas sakrīt ar vispārējiem nozares politikas termiņiem un citiem uzstādījumiem šajā sakarā. | Skaidrojam, ka 5G atbalstošās infrastruktūras izvēršana plānota pasīvajā infrastruktūrā un attiecībā uz Via Baltica plānots to izvērst līdz 2025. gada beigām, ņemot vērā Atveseļošanās un noturības mehānisma nosacījumus, no kuriem plānots finansējums.  Savukārt, Rail Baltica investīciju faktiskā izmantošana elektronisko sakaru operatoriem būs atkarīga no kopējā projekta pabeigšanas. Vienlaikus jāuzsver, ka būtiskākās un finansiāli ietilpīgākās investīcijas pasīvajā 5G atbalstošā infrastruktūrā būs pieejamas augstāk minētajos posmos, lai tālāk elektronisko sakaru komersanti ar CEF2 Digital vai citiem līdzekļiem attīstītu aktīvo infrastruktūru un pakalpojumus.  Papildus informējam, ka ir uzsākta sarunu koordinācija ekspertu līmenī starp Baltijas valstīm, lai risinātu jautājumus, kas būtiski visiem iesaistītajiem. Savukārt, konkrēto projektu līmenī tiek apzinātas elektronisko operatoru tehniskās vajadzības, lai investīcijas pasīvajā infrastruktūrā būtu lietderīgas un nebūtu nepieciešamas ievērojamas investīcijas no elektronisko komersantu puses tālākā attīstības posmā. | - |
|  | Nozaru asociācijas | - | Līdztekus 5G infrastruktūrai minētajos Via Baltica maršrutos, būs jārisina arī 5G viesabonēšanas jautājumi, lai nodrošinātu plūstošu sakaru pārslēgšanos šķērsojot valstu robežas. Šie jautājumi būs jārisina visiem Latvijā strādājošajiem mobilo sakaru operatoriem. Nozaru asociāciju ieskatā, šajā sakarā būtu norādāmas tās darbības un iniciatīvas, kas atvieglotu vai veicinātu šīs darbības. | **Nav ņemts vērā.**  Skaidrojam, ka viesabonēšanas jautājumus pēc būtības nosaka Eiropas Savienības normatīvie akti, kuri tiks ņemti vērā, piemērojot iespējami labvēlīgākos nosacījumus. | - |
|  | Nozaru asociācijas | - | Nozaru asociācijas uzskata, ka 5G attīstība primāri notiks esoša pieprasījuma vadīta, mājsaimniecību sektorā un kopā ar satura pakalpojumu abonēšanas pakalpojumiem. Šobrīd mobilo operatoru 4G tīkli strauji pildās, katru gadu plūsmas apjomam palielinoties par vairāk nekā 50%, un 5G tehnoloģija kopā ar jauniem frekvenču spektra diapazoniem risinās mobilo radiotīklu kapacitātes problēmas. 5G nozīme biznesa sektorā tuvākajos 3 gados būs neliela, un pieaugs tikai ar laiku, jo biznesa uzņēmumiem, atkopjoties no pandēmijas izraisītās krīzes, būs jāatvēl ievērojama daļa ļoti ierobežotu investīciju jaunu tehnoloģiju ieviešanai, un lielākajai daļai tas nebūs pa spēkam tuvāko gadu laikā. | Satiksmes ministrija piekrīt nozares viedoklim par pieprasījuma vadošo lomu 5G biznesa attīstībā. Vienlaikus jāņem vērā, ka, lai gan ekonomiskās krīzes dēļ elektronisko sakaru operatoru investīciju iespējas ir ierobežotas, ES tiek uzsākts jauns plānošanas periods un būs pieejamas dažāda veida atbalsts - ES iniciatīvas (InvestEU, digitālo kopuzņēmumu izveide “Apvārsnis Eiropa” ietvaros[[9]](#footnote-10), CEF2 Digital, The Digital Europe Programme).  Šobrīd notiek darbs pie nosacījumu izstrādes un indikatīvi 2021. gada 1. pusē plānota normatīvo aktu apstiprināšana. Pēc tam attiecīgi Satiksmes ministrija informēs nozarē iesaistītos par iespējām iesaistīties un saņemt finansējumu Eiropas Komisijas tieši administrētajos instrumentos. | - |
|  | Nozaru asociācijas | - | Lūdzam papildināt Plānu ar atsevišķu rīcības virzienu attiecībā uz 5G tīklu infrastruktūras izvēršanas veicināšanu, vienkāršojot un atvieglojot tīklu izvēršanas procedūras. 2021.gada 26.marta nozares ekspertu un Satiksmes ministrijas tikšanās laikā tika identificētas virkne problēmsituācijas, kuru risināšanā nepieciešama Satiksmes ministrijas iesaiste – gan attiecībā uz tīkla izvēršanas jautājumiem blīvi apdzīvotās teritorijās, noteiktās pašvaldībās, 5G pārklājuma nodrošināšana iekštelpās u.tml. Šāda prioritāte pēc satura pilnībā atbilst arī Eiropas Komisijas 5G Darbības plānā noteiktajam. | Satiksmes ministrija, ieviešot Eiropas Parlamenta un Padomes direktīvu (ES) 2018/1972 (2018. gada 11. decembris) par Eiropas Elektronisko sakaru kodeksa izveidi, ir izstrādājusi likumprojektu „Elektronisko sakaru likums”, kurā ir iekļauts regulējums atvieglotai 5G bāzes staciju (”mazo šūnu”) izvēršanai.  Papildus skat. informāciju 5. punktā. |  |
|  | Nozaru asociācijas | - | Platjoslas izvēršana lauku teritorijās ir pietiekami izaicinošs jautājums, taču nozaru asociācijas uzskata, ka to risinot būtu jāņem vērā šādi nosacījumi:   * 1. pēc iespējas saglabāt konkurences dinamiku operatoru starpā,   2. attīstībai paredzētos līdzekļus novirzīt jau esoša pieprasījuma apmierināšanai (mobilo operatoru bāzes staciju pieslēgšanai, piekļuves izbūvei līdz pašvaldību objektiem),   3. veidot infrastruktūru ar pēc iespējas zemākām ilgtermiņa uzturēšanas izmaksām,   4. ja optisko infrastruktūru veido valsts uzņēmums, paredzēt efektīvu subsidēšanas mehānismu, kas nodrošina zemus izcenojumus “vidējai jūdzei”. | SM to apzinās un gan modeļa izvēlē, gan tālākā projekta īstenošanas posmā, izstrādājot iepirkuma tehnisko specifikāciju un prasības, gan strādājot pie papildu investīciju efektivitātes pasākumiem, šie aspekti tiks ņemti vērā.  Konkurences veicināšanas aspekti ir īpaši būtiski, ko nodrošinās gan iepirkumu sadalīšana, lai būtu iespēja arī vietējiem elektronisko sakaru komersantiem konkrētajā ģeogrāfiskajā vietā iesniegt piedāvājumu, gan arī tehnoloģiskās neitralitātes principa ievērošana.  Vērtējot tālākā posmā investīciju ieguldījumu efektivitāti, tiks noteikta tālāka nepieciešamā valsts intervence, ņemot vērā pieejamo finansējumu. | - |
|  | Nozaru asociācijas | - | Plānu nepieciešams papildināt ar IPv6 ieviešanas aktivitāti. Ņemot vērā straujo interneta attīstību, IPv4 adrešu skaits ir kļuvis nepietiekams, un tāpēc jau savlaicīgi, paredzot šādu scenāriju, uzsākta IPv6 izstrāde. IPv6 ieviešanai ir ietekme uz ekonomiskās izaugsmes veicināšanu, jo pietiekams IP adrešu skaits ir priekšnoteikums sekmīgai 5G un citu saistīto tehnoloģiju plašāku izmantošanai gan valsts pārvaldē, gan valstī kopumā.  Rezultātā tiks izstrādāts IPv6 ieviešanas plāns, kas ietvers nepieciešamās aktivitātes un to īstenošanas termiņus, kā arī finanšu aprēķinus, kas nepieciešami aktivitāšu realizācijai, IP resursu nodrošināšanai. | **Nav ņemts vērā.**  Plānā nav nepieciešams iekļaut dublējošus pasākumus, jo IPv6 ieviešanu paredz Latvijas kiberdrošības stratēģija 2019. – 2022. gadam un pasākums jau tiek īstenots - ir jau iekļautsMinistru kabineta 2003.gada 29.aprīla noteikumos Nr.242 “Satiksmes ministrijas nolikums”, kuru 5.2.5 apakšpunktsnosaka, ka Satiksmes ministrija ieviešinterneta protokola 6. versiju valsts pārvaldē. Satiksmes ministrijai ir tiesības normatīvajos aktos noteiktajā kārtībā deleģēt interneta protokola 6. versijas ieviešanu un darbības nodrošināšanu valsts akciju sabiedrībai “Latvijas Valsts radio un televīzijas centrs”, noslēdzot deleģēšanas līgumu. 2020. gada 3. decembrī starp Satiksmes ministriju un LVRTC ir noslēgts deleģēšanas līgums Nr.SM 2020/-43 par interneta protokola 6. versijas ieviešanu un darbības nodrošināšanu valsts pārvaldē. | - |
|  | Nozaru asociācijas | - | Investīciju sadaļā ievērojama to daļa atvēlēta Via Baltica / Rail Baltica optiskās infrastruktūras izveidei. Nozaru asociāciju ieskatā, šis ir vairāk politisks starpvaldību apņemšanās projekts, kam viennozīmīgi būs pozitīva ietekme uz 5G kā tehnoloģisko platformu un cels Latvijas elektronisko sakaru nozares reputāciju starptautiskā līmenī. Vienlaicīgi uzskatām, ka šis projekts krietni mazāk ietekmēs 5G tehnoloģijas ieviešanu Latvijā kopumā, īpaši kontekstā, kas vērsta uz Latvijas iedzīvotājiem. Tādēļ atkārtoti uzsveram, 5G tehnoloģijas ieviešana visā Latvijas teritorijā nebūs iespējama tikai ar šādu projektu atbalstu. Šajā sakarā mēs arī pieņemam, ka paša Via Baltica projekta tāmē nav paredzēta nauda sakaru infrastruktūrai. | Ņemot vērā pētījuma[[10]](#footnote-11) rezultātus, jāsecina, ka 5G tehnoloģiju ieviešana būs atkarīga no privātajām investīcijām un pieprasījuma pēc šīs tehnoloģijas, ņemot vērā, ka lielākā daļa iedzīvotāju dzīvo pilsētās. Publiskais atbalsts plānots ir tikai vietās, kur elektronisko sakaru komersantiem nav izdevīgi izvērst savu infrastruktūru, saskaņojot nosacījumus ar Eiropas Komisiju, t.sk. pierādot privāto investīciju neizstumšanu un citus faktorus atbilstoši Platjoslas vadlīnijām[[11]](#footnote-12). Papildus skat. izziņas 1. punktu.  Viens no Gigabitu sabiedrības mērķiem[[12]](#footnote-13) ir vērsts uz ļoti augstas veiktspējas tīklu nodrošināšanu uz galvenajiem autoceļiem, kā arī ņemot vērā starptautiskās vienošanās par šo tīklu attīstību, ir iekļauti Via Baltica/ Rail Baltica projekti pasīvās 5G atbalstošās infrastruktūras attīstībai. Vienlaikus elektronisko sakaru operatoriem pēc tam ar ievērojami mazākiem investīciju ieguldījumiem būs iespēja attīstīt “pēdējo jūdzu” un sniegt pakalpojumus, kā arī pozitīva ietekme būs apkārtnē patstāvīgi dzīvojošajiem iedzīvotajiem, gan arī visiem, kas pārvietosies pa šo infrastruktūru. | - |
|  | Nozaru asociācijas | - | Saskaņā ar attīstības plānu, investīciju “apguve” lauku teritoriju optikas izvēršanai lielā mērā notiek ar LVRTC palīdzību, un pats par sevi tas nav nekas slikts, ja vien iznākumā šīs infrastruktūras nomas cenas ir tādas, lai operatori varētu to izdevīgi izmantot, kā arī šī infrastruktūra sniedzas līdz nepieciešamajiem mezgla punktiem. “Vidējās vai pēdējās jūdzes” izbūvē piedaloties tikai vienam operatoram, būs nepieciešama efektīva cenu regulēšana, jo komerciālie un konkurences tirgus mehānismi šajā gadījumā nedarbojas. | Skaidrojam, ka LVRTC neveic nekādas peļņu nesošas darbības esošās valsts atbalsta programmu (VAP) attiecībā uz “vidējās jūdzes” projektu, pēc iesniegtajiem peļņas zaudējumu aprēķiniem ir redzams, ka no VAP ietvaros izbūvētās optiskā tīkla infrastruktūras nomas pakalpojumiem netiek gūta peļņa, tieši otrādi - ir ievērojami zaudējumi.  Atkarībā no izvēlētā valsts atbalsta modeļa un iepirkuma nosacījumiem izbūve var nebūt vienam operatoram, ja tiks rīkoti vairāki atklāti iepirkumi atkarībā no ģeogrāfiskās vietas. Papildus skaidrojam, ka attiecībā uz piekļuves cenu regulēšanu valsts atbalsta nosacījumi paredz noteikt vairumtirdzniecības piekļuves cenas, proti, piekļuvi citiem elektronisko sakaru operatoriem. | - |
|  | Nozaru asociācijas | - | Zinātne, pētniecība un attīstība:   1. nozaru asociācijas uzskata, ka Plānu būt nepieciešams papildināt ar zinātnes, pētniecības un attīstības (R&D) sadaļu, lai nodrošinātu elektronisko sakaru nozares un pētniecības sadarbību un valsts attīstību, attīstot tehnoloģijas ar augstu pievienoto vērtību. 2. Lai nodrošinātu pētniecības iespējas, paredzēt frekvenču plānā brīvo frekvenču rezervēšanu pētniecības vajadzībām. 3. Nepieciešams veicināt lieljaudas datu tīkla resursu izmantošanu datu pārsūtīšanai un augstas veiktspējas skaitļošanas resursu izmantošanu nozares vajadzībām. | **Nav ņemts vērā.**  Kopumā par izglītības un zinātnes nozares jautājumiem ir atbildīga Izglītības un zinātnes ministrija un attiecīgi šie jautājumi bija jāiestrādā Izglītības attīstības pamatnostādnēs 2021.-2027.gadam un Zinātnes, tehnoloģijas attīstības un inovācijas pamatnostādnēs 2021.-2027.gadam.  Savukārt, attiecībā uz lieljaudas datu tīkla resursiem ir atbildīgā Vides aizsardzības un reģionālas attīstības ministrija un šādi jautājumi būtu jāiestrādā pamatnostādņu projektā “Digitālās transformācijas pamatnostādnes 2021.-2027. gadam”.  Attiecībā uz frekvenču izmantošanu pētniecības vajadzībām skaidrojam, ka to jau regulē Elektronisko sakaru likums, kā arī Ministru kabinetā apstiprinātais nacionālo radiofrekvenču plāns. | - |
|  | Nozaru asociācijas | - | Izglītība:  1. nozaru asociācijas uzskata, ka plānu būt nepieciešams papildināt ar izglītības sadaļu, paredzot izglītības iestāžu iesaisti elektronisko sakaru nozares darbinieku kvalifikācijas celšanā, ieskaitot “digitālo prasmju” nodrošināšanu.  2. Plānā būtu nepieciešams paredzēt izglītojošus pasākumus par notiekošo nozarē, lai veicinātu jaunās paaudzes piesaisti nozarei. | Skat. skaidrojumu 26. punktā. |  |
|  | SIA “Tele2” | - | Plāna mērķis ir veicināt pāreju uz ļoti augstas veiktspējas elektronisko sakaru tīkliem, kas spēj nodrošināt galalietotājiem interneta piekļuves pakalpojumus ar datu pārraides ātrumu vismaz 100 Mbit/s gan pilsētās, gan lauku teritorijās. Plānā apkopoti apjomīgi statistikas dati par elektronisko sakaru nozari, taču nav vērtēta regulējošā vide, kas nosaka, cik sekmīgi elektronisko sakaru komersanti var attīstīt elektronisko sakaru tīklu infrastruktūru. Izvirzīto Plāna mērķi būs ļoti grūti sasniegt, jo elektronisko sakaru komersanti, kuriem jauna torņu un mastu būvniecība lauku teritorijās vienmēr ir bijusi ekonomiski mazāk izdevīga kā pilsētās, savā darbībā joprojām saskaras ar birokrātiskiem šķēršļiem, kurus rada normatīvo aktu nepareiza interpretācija. Piemēram, dažādu novadu pašvaldību pieņemtie Teritorijas plānojumi, kas ietver arī attiecīgās pašvaldības Teritorijas izmantošanas un apbūves noteikumus, ir pretrunā ar Elektronisko sakaru likuma un Aizsargjoslu likuma tiesību normām, kas regulē elektronisko sakaru tīklu būvniecību. Arī iedzīvotāju iebildumi joprojām kavē mobilo sakaru tīklu bāzes staciju izvietošanu gan uz privātu, gan uz pašvaldībām piederošu ēku jumtiem. Plāns atsaucas uz Ekonomiskās sadarbības un attīstības organizācijas (turpmāk – OECD) ziņojumu “Digitālās transformācijas izvērtējums “Going Digital in Latvia”” (turpmāk – Ziņojums), kā būtisku diagnostikas materiālu, kas norāda Latvijas digitālo pārmaiņu galvenos izaicinājumus un aktuālos jautājumus, kā arī sniedz rekomendācijas un ieteikumus elektronisko sakaru politikas risinājumiem un prioritātēm. Ziņojumā uzsvērts, ka nepieciešams:  - uzlabot teritoriālo plānojumu pašvaldībās, atbalstot “viena rakuma” politikas, piešķirot atļaujas jauniem torņiem un plānojot jaunus optisko šķiedru kabeļu maršrutus, kā arī saskaņojot un vienkāršojot administratīvās procedūras tīkla izvietošanai;  - palielināt koordināciju starp pašvaldībām un SM, lai novērstu šķēršļus fiksēto un mobilo tīklu izvēršanai un sagatavotos 5G nepieciešamajai tīkla sablīvēšanai.  Neskatoties uz to, Plānā nav iekļauti Ziņojumā minētie ieteikumi par tīkla izvietošanas administratīvo procesu vienkāršošanu un koordinācijas palielināšanu starp pašvaldībām un Satiksmes ministriju.  Tele2 ierosina Plānā ieviest jaunu Rīcības virziena apakšpunktu, ar mērķi sakārtot elektronisko sakaru nozari regulējošo vidi un normatīvos aktus, lai veicinātu elektronisko sakaru tīklu būvniecību. | SM apzinās SIA “Tele2” norādītos problēmjautājumus un uzlabojumi administratīvās vides sakārtošanai nepārtraukti tiek veikti, strādājot pie normatīviem aktiem. Piemēram, SM, ieviešot Eiropas Parlamenta un Padomes direktīvu (ES) 2018/1972 (2018. gada 11. decembris) par Eiropas Elektronisko sakaru kodeksa izveidi, ir izstrādājusi likumprojektu „Elektronisko sakaru likums”, kurā ir iekļauts regulējums atvieglotai 5G bāzes staciju (”mazo šūnu”) izvēršanai. Papildu informāciju skat. 5. punktā.  Tāpat SM plāno uzlabot dialogu ar pašvaldībām un iedzīvotājiem, t.sk. arī “pēdējās jūdzes” attīstības kontekstā, savas kapacitātes ietvaros, nodrošinot esošo Platjoslas kompetences centra darbību. Ja tiks piešķirti papildu līdzekļi Platjoslas kompetences kapacitātes stiprināšanai, tad komunikāciju iespējams intensificēt. | - |
|  | Latvijas Datortehnoloģiju asociācija (LDA)  1. Latvijas Elektronisko komunikāciju asociācija (LEKA) 2. Latvijas Interneta asociācija (LIA) 3. Latvijas Informācijas un komunikācijas tehnoloģiju asociācija (LIKTA) 4. Latvijas Telekomunikāciju asociācija (LTA)   (turpmāk – nozares asociācijas) | - | Nozares asociācijas, kas ir vadošās elektronisko sakaru nozares asociācijas Latvijā, par šāda dokumenta izstrādi ir tikušas informētas tikai ar brīdi, kad šāds dokuments jau ir ticis sagatavots un ir iesūtīts izvērtēšanai. Mūsu ierosinājums būtu, ka šāda līmeņa dokumenti, kas nosaka visas nozares vadlīnijas vidējam plānošanas termiņam 7 gadi, pirms vispār tie tiek saturiski izstrādāti, atbildīgā ministrija veiktu konsultācijas ar lielākajiem nozares pārstāvjiem, t.sk. nevalstiskajām organizācijām, un kopīgi vienotos par elektronisko sakaru nozares attīstības politikas plānošanas dokumenta saturiskām vadlīnijām. Tas ļautu izvairīties no situācijas, ka šādā dokumentā vispār netiek iekļautas un risinātas nozarei būtiskas jomas, piemēram, izglītība un zinātne, radio un televīzijas apraide, numerācijas un regulācijas jautājumi. | Piekrītam, ka vienmēr iespējami uzlabojumi komunikāciju kvalitātē. Šobrīd attiecībā uz plāna izstrādi ir bijušas tiešās konsultācijas, piemēram, lūdzot sniegt rakstiski priekšlikumus, organizējot sanāksmes, lai, apspriestu pētījuma rezultātus, ieskicētu plāna pasākumu būtību, gan netiešā veidā dažāda veida sanāksmēs, t.sk. Finanšu ministrijas organizētajās, saistībā ar Eiropas Reģionālā attīstības fonda un Atveseļošanas un noturības plāna investīcijām, kur nozaru asociācijas ir paudušas skaidri viedokli.  Skaidrojumu par izglītības un zinātnes nozares jautājumiem skatīt 26. punktā, bet par radio un televīzijas apraides, numerācijas un regulācijas jautājumu risināšanu skatīt 30. un 31. punktā. | - |
| Komentāri par radiofrekvencēm | | | | | | |
|  | Latvijas Elektronisko komunikāciju asociācija | - | Dokumenta projekta vispār nav pieminēta radio un televīzijas programmu apraide, kam 2018. - 2020.gadu plānā bija veltītas 3.1. un 3.2. nodaļas. Informācijā par Elektronisko sakaru nozares politikas iepriekšējā perioda plānā (2018.-2020. gadam) iekļauto pasākumu izpildi (dokumenta projekta 1. pielikums) par 1.1. uzdevumu “Izstrādāt 700 MHz joslas pārplānošanas pasākumu plānu un grafiku, kā arī modeli ciparu televīzijas zemes apraides nodrošināšanai pēc 2021.gada." teikts, ka uzdevums ir izpildīts tādejādi, ka ir izstrādāts informatīvais ziņojums, kurā ir iekļauts 700 MHz radiofrekvenču joslas pārplānošanas pasākumu plāns un grafiks, kā arī modelis ciparu televīzijas zemes apraides nodrošināšanai pēc 2021.gada (pieņemts Ministru kabineta 2018.gada 2S.augusta sēdē (prot. Nr.40 29.§).  2018.gadā ar to droši vien bija pietiekami, taču pašlaik ļoti aktuāls būtu detalizēts grafiks pa datumiem un turpmākajiem frekvenču kanāliem par katru no LVRTC raidītājiem, kā arī informācija par to, kādiem progammu signāliem - SD vai HD katrs raidītājs tiks izmantots sākot ar 2022.gadu. Šāda grafika neesamība kavē kabeļtelevīzijas uztverošo tīklu plānošanu, jo dalu no obligāti izplatāmajām televīzijas programmām kabeļtelevīzijas operatori saņem no LVRTC raidītājiem. Dokumenta projektā nav ne vārda par iespējamo DAB+ radio apraides ieviešanu, kaut gan visi jaunie automobiļi jau ir aprīkoti ar DAB+ uztvērējiem. Mūsu ieskatā nevajadzētu atkārtot kļūdu ar digitālās televīzijas zemes apraides ieviešanu, kas izslēdz jebkādu konkurenci un nemotivē attīstību. Digitālajā radio programmu apraidē lietderīgāk būtu ļaut izpausties privātajai iniciatīvai ar saistībām katram pakalpojuma sniedzējam vienā multipleksā iekļaut kā ,,must carry" pienākumu izplatīt sabiedriskā radio pamatprogrammas (Šobrīd LR-1 un LR-4). | Jautājumu par ciparu televīzijas turpmāko attīstību Satiksmes ministrija plāno risināt ar atsevišķu plānošanas dokumentu, kas tiks savlaicīgi pirms 2026. gada. Plānošanas dokumenta ietvaros būs jāvērtē pieprasījums pēc maksas televīzijas apraides pakalpojuma, esošās apraides infrastruktūras turpmākās izmantošanas un finansēšanas jautājumi, kā arī jāņem vērā iespējami Eiropas Savienības politikas iespējamie attīstības virzieni apraidē izmantojamās radiofrekvenču spektra joslās turpmākajā lietošanā. Līdz ar to Satiksmes ministrijas ieskatā šobrīd ir nedaudz pāragri iekļaut šo jautājumu nozares plānā.  Attiecībā uz ciparu radio apraidi, Satiksmes ministrijas ieskatā pirms jebkādu pasākumu iekļaušanu nozares plānā ir nepieciešama plašāka diskusija iesaistot arī apraides jomas dalībniekus. Jāatzīmē, ka līdz šim radio raidorganizācijas nav paudušas viennozīmīgu atbalstu ciparu radio apraides ieviešanai, kas prasa papildu finanšu investīcijas.  Turklāt jāņem vērā, ka Latvijā šobrīd ir ļoti plašs lietoto auto tirgus, kurām nav gala iekārtas DAB+ uztveršanai.  Ņemot vērā nepieciešamību investēt papildu līdzekļus ciparu radio uztveršanai un apraidei gan iedzīvotājiem gan raidošām organizācijām, jautājums būtu jārisina ārpus plāna ietvara, vispirms panākot vienošanos starp iesaistītajiem dalībniekiem par šādas pārejas uz ciparu radio nepieciešamību. | - |
|  | Sabiedrisko pakalpojumu regulēšanas komisija | - | Projektā iekļaut sektorpolitikas pamatvirzienus attiecībā uz radiofrekvenču spektra lietošanas tiesību kopīgu izmantošanu. | Jautājums par radiofrekvenču spektra koplietošanu tiek risināts Elektronisko sakaru likuma projekta ietvarā. Līdz ar to nav skaidrs, kādi papildu pasākumi būtu iekļaujami. | - |
|  | VAS “Elektroniskie sakari” | 2. Esošās situācijas raksturojums, apakšsadaļa “Sākotnējās ietekmes (ex ante) novērtējums”  Minētais varētu radīt dažas tehniskas grūtības saistībā ar 5G izvēršanu. Sākotnēji 3,4–3,8 GHz radiofrekvenču josla, visticamāk, tiks izmantota pakāpeniskai 4G+ un 4G++ izvēršanai un vēlāk notiks pāreja uz 5G tīklu. Latvija, Lietuva, Igaunija un Polija ir vienojušās par ceļvedi infrastruktūras attīstības principu noteikšanai projekta “Via Baltica” satvarā. 2018.gada septembrī minētās valstis parakstīja saprašanās memorandu par tīkla pakāpenisku izveidošanu gar Via Baltica (E67) posmu, kas savieno Tallinu (Igaunija) ar Rīgu (Latvija), Kauņu (Lietuva) un Lietuvas–Polijas robežu.  Tiek plānots piešķirt 700 MHz joslu 5G vajadzībām, 2021.gadā rīkojot izsoli. Josla būs pieejama bezvadu platjoslas pakalpojumiem tikai no 2022.gada 1.janvāra. Divu gadu kavēšanās iemesls ir joslas pašreizējā izmantošana TV apraidei līdz 2021.gada decembrim un neatrisinātas frekvenču koordinēšanas problēmas ar Krieviju. Tomēr vidējā līdz ilgtermiņa perspektīvā sarunas ar Krieviju kavē 700 MHz joslas izmantošanu, kas ir būtiska 5G nodrošināšanai un svarīga pārklājumam, tāpēc tas var kavēt 5G turpmāku izvēršanu.  Saistībā ar 26 GHz joslas izmantošanu mobilo sakaru vajadzībām ir veikti grozījumi Ministru kabineta 2009.gada 6.oktobra noteikumos Nr.1151 “Noteikumi par radiofrekvenču spektra joslu sadalījumu radiosakaru veidiem un iedalījumu radiosakaru sistēmām, kā arī par radiofrekvenču spektra joslu izmantošanas vispārīgajiem nosacījumiem (Nacionālais radiofrekvenču plāns)”, kas paredz no 2020.gada 1.janvāra 1 GHz radiofrekvenču spektra apjoma iedalīšanu mobilo sakaru vajadzībām, bet no 2024.gada joslas pārplānošanu, nodrošinot aptuveni 3 GHz pieejamību. | Izteikt rindkopas šādā redakcijā:  (…)Joslas efektīvākas izmantošanas nolūkā, 2020. gadā starp nozares pārstāvjiem tika parakstīts saprašanās memorands par TDD (laikdales duplekss) tīklu sinhronizāciju 3,4–3,8 GHz radiofrekvenču joslā. Sākotnēji 3,4–3,8 GHz radiofrekvenču josla tika izmantota 4G+ un 4G++ izvēršanai un šobrīd notiek pakāpeniska 5G tīklu attīstība. Latvija, Lietuva, Igaunija un Polija ir vienojušās par ceļvedi infrastruktūras attīstības principu noteikšanai projekta “Via Baltica” satvarā. 2018.gada septembrī minētās valstis parakstīja saprašanās memorandu par tīkla pakāpenisku izveidošanu gar Via Baltica (E67) posmu, kas savieno Tallinu (Igaunija) ar Rīgu (Latvija), Kauņu (Lietuva) un Lietuvas–Polijas robežu.  2021. gadā ir plānots rīkot 700 MHz joslas lietošanas tiesību izsoli. Josla būs pieejama bezvadu platjoslas pakalpojumiem tai skaitā 5G vajadzībām tikai no 2022. gada 1. janvāra. Divu gadu kavēšanās iemesls ir joslas pašreizējā izmantošana TV apraidei līdz 2021.gada decembrim un neatrisinātas frekvenču koordinēšanas problēmas ar Krieviju. Tomēr vidējā līdz ilgtermiņa perspektīvā sarunas ar Krieviju kavē 700 MHz joslas pilnvērtīgu izmantošanu, kas ir būtiska 5G nodrošināšanai un svarīga pārklājumam, tāpēc tas var kavēt 5G izvēršanu.  Saistībā ar 26 GHz joslas izmantošanu mobilo sakaru vajadzībām ir Ministru kabineta 2020.gada 14.jūlija noteikumi Nr.447 “Grozījumi Ministru kabineta 2009.gada 6.oktobra noteikumos Nr. 1151 “Noteikumi par radiofrekvenču spektra joslu sadalījumu radiosakaru veidiem un iedalījumu radiosakaru sistēmām, kā arī par radiofrekvenču spektra joslu izmantošanas vispārīgajiem nosacījumiem (Nacionālais radiofrekvenču plāns)”” paredz 1 GHz radiofrekvenču spektra apjoma iedalīšanu mobilo sakaru vajadzībām un līdz 2024.gadam joslas pārplānošanu, nodrošinot aptuveni 3 GHz pieejamību.” | **Ņemts vērā.** | Skatīt 2. sadaļas “Esošās situācijas raksturojums”, apakšsadaļu “Sākotnējās ietekmes (ex ante) novērtējums”. |
|  | Sabiedrisko pakalpojumu regulēšanas komisija | - | Precizēt, ka 700 MHz josla būs pieejama bezvadu platjoslas pakalpojumiem daļēji tikai no 2022.gada 1.janvāra, bet pilnībā no 2022.gada 1.jūlija. | **Nav ņemts vērā.**  Šis jautājums ir izskatīts informatīvajā ziņojumā “Par Eiropas Parlamenta un Padomes 2017.gada 17.maija lēmuma (ES) 2017/899 par 470–790 MHz radiofrekvenču joslas izmantošanu Savienībā ieviešanu”, kas ir apstiprināts Ministru kabinetā 2018. gada 28. augustā. | - |
|  | Asociāciju komentāri | - | SM dokumentā pareizi atspoguļoti 5G tehnoloģijas pārklājuma attīstību kavējoši faktori – galvenokārt tā ir frekvenču spektra pieejamība zemajās “pārklājuma” frekvencēs un tieši 700Mhz diapazonā. Bez tehnoloģiskiem un elektronisko sakaru nozares vidi regulējošiem izaicinājumiem būtiski 5G ieviešanas aspekti meklējami arī sociāli ekonomiskos apsvērumos un argumentos. Par šiem Plāns šajā kontekstā vispār nerunā un apskata ļoti maz vai nemaz. | Satiksmes ministrija ir lūgusi Eiropas Komisiju kopā ar citām dalībvalstīm risināt centralizēti jautājumus attiecībā uz 5G dezinformācijas mazināšanu, ņemot vērā, ka ar šādām problēmām lielākā vai mazākā mērā saskaras ikviena valsts.  Papildus jautājumus, kas saistās ar cilvēku veselību un to dezinformāciju aktīvi risina un iesaistās Veselības inspekcija.  Savukārt, Satiksmes ministrija Platjoslas kompetences centra funkciju ietvaros iespēju robežās sniegs informāciju, lai veicinātu korektas informācijas pieejamību iedzīvotājiem u.c. iesaistītajiem. | - |
| Citi komentāri par 2.sadaļu “Esošās situācijas raksturojums” | | | | | | |
|  | Sabiedrisko pakalpojumu regulēšanas komisija | 2. Esošās situācijas raksturojums, apakšsadaļa “Sākotnējās ietekmes (ex ante) novērtējums” | Pārskatīt nepieciešamību Projektā minēt atsauci uz dažām tehniskām grūtībām saistībā ar 5G izvēršanu radiofrekvenču spektra joslā 3,4 – 3,8 GHz, par iemeslu minot, ka dažiem operatoriem netika iedalīti blakusesoši bloki, jo viena no 5G tehnoloģiskajām priekšrocībām pret 4G ir tieši iespēja izmantot blakus neesošus blokus. | **Ņemts vērā.**  Svītrots teksts “Lai gan 3,4–3,8 GHz joslas piešķiršana sekmēja lielu spektra bloku ieguvi, dažiem operatoriem netika iedalīti blakusesoši bloki.” | Skat. ziņojuma 2. sadaļu “Esošās situācijas raksturojums”, apakšsadaļu “Sākotnējās ietekmes (ex ante) novērtējums” |
|  | SIA “Tet” | 1. Esošās situācijas raksturojums, apakšsadaļa “Sākotnējās ietekmes (ex ante) novērtējums” | 1. Dokumenta sadaļā “Esošās situācijas raksturojums, Sākotnējās ietekmes (ex ante) novērtējums” minēts “2021.-2027. gada politikas plānošanas perioda ietvaros plānots veikt arī pasākumus platjoslas koncepcijas 2020 uzdevuma “Izstrādāt valsts atbalsta programmu abonentlīniju („pēdējās jūdzes”) izveidei” izpildei.” Lūdzam norādīt plānotos šo uzdevumu izpildes termiņus. 2. Dokumenta sadaļā “Esošās situācijas raksturojums, Sākotnējās ietekmes (ex ante) novērtējums” minēts “Latvijas rezultāti attiecībā uz vispārējo savienojamības rādītāju ir virs ES vidējā, ierindojoties 4. vietā (salīdzinājumā ar 2. vietu iepriekšējā gadā), vērojams pastāvīgs progress (skat. 2. attēlu).” Uzskatām, ka ir būtiski papildināt šo sadaļu ar informāciju par tuvāko sekojošo valstu progresu pēdējo gadu laikā. Pēc Tet Novērojumiem to progress pēdējos gados ir bijis straujāks kā Latvijai un ja tāda tendence turpināsies tad pāris gadu laikā Latvijai draud “nokrišana” par 3-4 vietām. 3. Dokumenta sadaļā “Esošās situācijas raksturojums, Sākotnējās ietekmes (ex ante) novērtējums” minēts “Valsts atbalsta programmas Nr.SA.33324 “Nākamās paaudzes tīkli lauku teritorijās” ietvaros ir izvērsts „vidējās jūdzes” optiskās šķiedras kabeļu tīkls “baltajās teritorijās”. Taču, tā kā lauku apvidos ir zemi ienākumi un tie ir mazapdzīvoti, komerciālā interese par “pēdējās jūdzes” izveidi ir nepietiekama.” Tet norāda, ka problēmas ar pieslēgumu pieejamību ar datu pārraides ātrumu vismaz 100 Mbit/s ir ne tikai lauku apvidos, bet arī pilsētu un piepilsētu privātmāju apbūves rajonos un ciematos, kur nav vēsturiskās fiksētā tīkla infrastruktūras un jaunas infrastruktūras izbūves izmaksas uz vienu mājsaimniecību ir augstas. Lūdzam papildināt esošās situācijas novērtējumu!   4. Lūdzam skaidrot “IPv6 % no savienojumu kopskaita Latvijā” kā politikas rezultāta “uzlabota piekļuve elektronisko sakaru pakalpojumiem” mērīšanas rādītāja izmantošanu! Tet ieskatā šī rādītāja dinamikai nav būtiska sakara ar interneta pieejamības attīstību. | 1. Skaidrojam, ka valsts atbalsta programma tiks izstrādāta 2021. gada laikā, kopā ar visiem citiem nepieciešamo normatīvo datu bāzi, lai nekavētu investīciju uzsākšanu. Savukārt, paši pasākumi, proti, projektu īstenošana gan ar Atveseļošanas un noturības mehānisma finansējumu, gan ar Eiropas Reģionālā attīstības fonda finansējumu tiks īstenoti laika posmā 2022. -2029. gadam.  2. Uzskatām, ka sadaļā ir pietiekama informācija ar citu valstu salīdzinājumu, kā arī, mūsuprāt, būtiskāk ir koncentrēties uz darbībām, nevis konkurēt ar citām valstīm. Vienlaikus elektronisko sakaru nozarē lielāko ietekmi sniedz privātās investīcijas.  3**. Ņemts vērā.** Papildināta redakcija 2.sadaļas “Esošās situācijas raksturojums”, apakšsadaļā “Sākotnējās ietekmes (ex ante) novērtējums”.  4. Skaidrojam, ka šāds rādītājs tika noteikts iepriekšējā plānā un attiecīgi šobrīd sniegta informācija par tā izpildi. | Skat. 2.sadaļas “Esošās situācijas raksturojums”, apakšsadaļā “Sākotnējās ietekmes (ex ante) novērtējums”. |
|  | Sabiedrisko pakalpojumu regulēšanas komisija | 2. Esošās situācijas raksturojums, apakšsadaļa “Sociālekonomiskās iezīmes un demogrāfiskās tendences Latvijas teritorijā”  1)17. attēls.  2) “(…) Latvija ir 56.vietā ar lejupielādes ātrumu 3,83 Mbit/s, salīdzinot ar vidējo pasaulē 34,51 Mbit/s”. | 1.Precizēt informāciju zem 17.attēla, aizstājot vārdu “augšupielādes” ar vārdu “lejupielādes”, saskaņā ar saistīto lietoto terminoloģiju Projektā.  2. izvērtēt Projektā iekļauto informāciju “…Latvija ir 56.vietā ar lejupielādes ātrumu 3,83 Mbit/s, salīdzinot ar vidējo pasaulē 34,51 Mbit/s” saskaņā ar neseno Eiropas Komisijas 2021.gada 9.marta paziņojumu[[13]](#footnote-14), jo Projekts ir sektorpolitikas plānošanas dokuments laika periodam līdz 2027.gadam, un lietderīgi ir Projektā iekļaut jaunāko pieejamo informāciju. | 1. **Ņemts vērā.** 2. **Ņemts vērā.** Aktualizēti 17. attēla dati uz 2021. gada martu, kā arī attiecīgi grafika aprakstošā daļa. Vienlaikus plānā attiecīgi ieliktas atsauces arī uz 2030. gada ES mērķiem gan plāna sadaļā “Izmantoto terminu un saīsinājumu skaidrojums”, 1. sadaļā “Plāna kopsavilkums”, 3. sadaļā “Plāna mērķi, rīcības virzieni un rezultāti”, 6. sadaļā “Saistītie politikas plānošanas dokumenti (ES, Latvijas esošie, topošie)”. | Skat. 17. attēlu., “Izmantoto terminu un saīsinājumu skaidrojums”, 1. sadaļā “Plāna kopsavilkums”, 3. sadaļā “Plāna mērķi, rīcības virzieni un rezultāti”, 6. sadaļā “Saistītie politikas plānošanas dokumenti (ES, Latvijas esošie, topošie)”. |
|  | SIA “Tet” | 1. Esošās situācijas raksturojums, apakšsadaļa “Elektronisko sakaru nozares mērķu sasaiste ar Latvijas un Eiropas Savienības attīstības un politikas plānošanas dokumentiem, t.sk. sociālās un ekonomiskās attīstības mērķiem” | Dokumenta sadaļā “Elektronisko sakaru nozares mērķu sasaiste ar Latvijas un Eiropas Savienības attīstības un politikas plānošanas dokumentiem, t.sk. sociālās un ekonomiskās attīstības mērķiem” ir teikts “Lai sasniegtu Savienojamības paziņojumā noteiktos mērķus un nodrošinātu vienlīdzīgus un kvalitatīvus elektronisko sakaru pakalpojumus visā Latvijas teritorijā visiem iedzīvotājiem, valsts un pašvaldību iestādēm, uzņēmumiem un sociālekonomiskajiem virzītājspēkiem, ir nepieciešama tālāka platjoslas elektronisko sakaru infrastruktūras attīstība un nepieciešams veicināt elektronisko sakaru tīklu infrastruktūras attīstību teritorijās, kurās ekonomisku apsvērumu dēļ elektronisko sakaru komersanti nav ieinteresēti izvērst elektronisko sakaru tīklu infrastruktūru vai to dara nepietiekamā apjomā. Savukārt, atbalsts pasākumiem, kas vērsti uz pasīvās elektronisko sakaru infrastruktūras izbūvi Via Baltica un Rail Baltica koridorā 5G pārklājuma nodrošināšanai, cieši saistīts ar Savienojamības paziņojuma mērķa “lai visām lielām pilsētām ar tām piegulošām pārvietošanās zonām un visām sauszemes transporta maģistrālēm ir nepārtraukts 5G pārklājums” izpildi.” Lūdzam skaidrot, vai šis formulējums nozīmē, ka pasīvās elektronisko sakaru infrastruktūras izbūve Via Baltica un Rail Baltica koridorā 5G pārklājuma nodrošināšanai tiek uzskatīta par komerciāli nepamatotu? | Skaidrojam, ka, ņemot vērā “Pētījums Eiropas Savienības fondu 2021. -2027. gada plānošanas perioda ieguldījumu priekšnosacījumu izpildei” minēto, Via Baltica un Rail Baltica koridorā pasīvās infrastruktūras ierīkošanai konstatēta investīciju nepietiekamība, līdz ar to būtu nepieciešams publisko investīciju atbalsts, lai nākotnē elektronisko sakaru komersanti varētu ierīkot aktīvo infrastruktūru un sniegt pakalpojumus. Jāvērš uzmanību, ka pētījumā netika aptverta aktīvās infrastruktūras ierīkošanas un pakalpojumu sniegšanas novērtējums izmaksu novērtējums. Vienlaicīgi šāda veida investīcijām būs pieejams atbalsts CEF2 Digital programmā, kur komersanti Eiropas Komisijas tieši administrētā programmā varēs iesniegt projektu pieteikumus. Papildus informāciju skatīt izziņas 17. punktā. | - |
|  | SIA “Tet” | 2. Esošās situācijas raksturojums, apakšsadaļa “Elektronisko sakaru nozares mērķu sasaiste ar Latvijas un Eiropas Savienības attīstības un politikas plānošanas dokumentiem, t.sk. sociālās un ekonomiskās attīstības mērķiem” | Dokumenta sadaļā “Elektronisko sakaru nozares mērķu sasaiste ar Latvijas un Eiropas Savienības attīstības un politikas plānošanas dokumentiem, t.sk. sociālās un ekonomiskās attīstības mērķiem” ir teikts “plāna pasākumi vērsti uz Latvijas ilgtspējīgas attīstības stratēģijā līdz 2030. gadam minēto prioritāti par datu pārraides tīklu pārklājuma nodrošināšanu, kas rada stabilu un nepārtrauktu piekļuvi internetam un citām informācijas sistēmām visā valsts teritorijā, t.sk. īpaši ātras darbības platjoslas tīklu izveidi, nodrošinot, ka jebkurai mājsaimniecībai ir jābūt pieejamam augstas kvalitātes interneta pieslēgumam par samērīgu pakalpojuma izmantošanas cenu.”. Tomēr tālāk dokumentā nav saskatāms risinājums, kas nodrošinātu visaptverošu stratēģiju, kas nodrošinātu FTTH izbūvi salīdzinoši blīvi apdzīvotās vietās, ļaujot izvairīties no 5G tīkla pārslodzēm pīķa stundās 5G, tai pat laikā veicinot 5G izplatību mazāk apdzīvotās teritorijās, tādējādi aizsniedzot pēc iespējas vairāk iedzīvotājus. Lūdzam detalizēt plāna izklāstu šajā aspektā! | **Nav ņemts vērā.**  Vēršam uzmanību, ka kopš 2003.gada 1.janvāra Latvijā elektronisko sakaru tirgus ir liberalizēts, un elektronisko sakaru pakalpojumi tiek sniegti brīvā tirgū konkurences apstākļos, un valsts iejaukšanās atbilstoši Līguma par Eiropas Savienības darbību (LESD) nosacījumiem ir pieļaujama tikai tirgus nepilnību novēršanai, nekropļojot konkurenci.  Līdz ar to plānā nav iekļauts risinājums, kas nodrošinātu visaptverošu stratēģiju, FTTH izbūvei salīdzinoši blīvi apdzīvotās vietās, jo infrastruktūras izvēršanu veic elektronisko sakaru komersanti, balstoties uz saviem komercdarbības plāniem. Valsts iejaukšanās ir pieļaujama tikai gadījumos, kad ir konstatētas tirgus nepilnības. | - |
|  | SIA “Tet” | 2. Esošās situācijas raksturojums, apakšsadaļa “Elektronisko sakaru nozares mērķu sasaiste ar Latvijas un Eiropas Savienības attīstības un politikas plānošanas dokumentiem, t.sk. sociālās un ekonomiskās attīstības mērķiem” | Dokumenta sadaļā “Elektronisko sakaru nozares mērķu sasaiste ar Latvijas un Eiropas Savienības attīstības un politikas plānošanas dokumentiem, t.sk. sociālās un ekonomiskās attīstības mērķiem” minēts “Plāna mērķi ir cieši saistīti ar NAP2027 noteiktajām prioritātēm “Kvalitatīva dzīves vide un teritoriju attīstība” un “Vienota, droša un atvērta sabiedrība” un šajā prioritātē iekļautajiem rīcības virzieniem un uzdevumu Nr.315 Eiropas Savienības savienojamības mērķiem atbilstoša platjoslas elektronisko sakaru tīkla izveidošana, attīstot “vidējās jūdzes” un “pēdējās jūdzes” elektronisko sakaru tīklu infrastruktūru un izveidojot platjoslas kartēšanu un sniedz ieguldījumu to īstenošanā, kā arī ar šajā plānā iezīmētajām Latvijas attīstības nākotnes tendencēm un sasniedzamajiem attīstības mērķiem.”. Lūdzam dokumentā precizēt šai teikumā minētās kartēšanas plānoto detalizācijas pakāpi. Tet ieskātā tā ir vērtīga tikai pietiekami augstas detalizācijas gadījumā. | Plānā ir minēts, ka BEREC 2020.gada 5. martā ir apstiprinājusi vadlīnijas Elektronisko sakaru tīklu izvērsuma ģeogrāfiskai apsekošanai.  Minētās BEREC vadlīnijas paredz ģeogrāfiskai elektronisko sakaru tīkla apsekošanai izmantot ģeogrāfiskās informācijas sistēmas un apraksta ieteicamās datu struktūras, lai nodrošinātu harmonisku datu apkopošanu visās ES dalībvalstīs.  Pēc būtības kartējums tiek paredzēts mērogā 100\*100 m. | - |
|  | VAS “Elektroniskie sakari” | 1. Esošās situācijas raksturojums, apakšsadaļa “Platjoslas pārklājuma un attīstības uzraudzības mehānismi” 2. (…) Satiksmes ministrijas sagatavotā jaunā Elektronisko sakaru likuma projekta 11.pants nosaka Platjoslas pieejamības ģeogrāfiskās informācijas sistēmas mērķi, tajā iekļaujamos datus, **kā arī Platjoslas ģeogrāfiskās informācijas sistēmas turētāja tiesības, lai nodrošinātu nepieciešamās informācijas pieejamību.** 3. (…)Elektronisko sakaru tīklu ģeogrāfiskā apsekošana, par kuru atbildīgs būs Platjoslas ģeogrāfiskās informācijas sistēmas turētājs (VAS “Elektroniskie sakari) un kurai **datus sniegtu elektronisko sakaru komersanti un Sabiedrisko pakalpojumu regulēšanas komisija.** 4. 20. attēls. | Izteikt šādā redakcijā:   1. “(…) Satiksmes ministrijas sagatavotā jaunā Elektronisko sakaru likuma projekta 11.pants nosaka Platjoslas pieejamības ģeogrāfiskās informācijas sistēmas mērķi, tajā iekļaujamos datus **un to avotu**.(…) 2. “(…)Elektronisko sakaru tīklu ģeogrāfiskā apsekošana, par kuru atbildīgs būs Platjoslas pieejamības ģeogrāfiskās informācijas sistēmas turētājs (VAS “Elektroniskie sakari) un **kurai Sabiedrisko pakalpojumu regulēšanas komisija apkopos no elektronisko sakaru komersantiem saņemtos datus**.(…) 3. Nepieciešams precizēt 20. attēlu, jo ES likumprojektā ir paredzēts, ka komersanti datus sniedz SPRK. | Ņemts vērā. | Skatīt plāna 2.sadaļu “Esošās situācijas raksturojums”, apakšsadaļu “Platjoslas pārklājuma un attīstības uzraudzības mehānismi”. |
|  | VAS “Latvijas Valsts radio un televīzijas centrs” | 1. Esošās situācijas raksturojums, apakšsadaļa “Platjoslas pārklājuma un attīstības uzraudzības mehānismi” | Sadaļā “Platjoslas pārklājuma un attīstības uzraudzības mehānismi” tiek paredzēts, ka Eiropas Savienības dalībvalstis līdz 2023.gada 21.decembrim veic elektronisko sakaru tīklu ģeogrāfisku apsekošanu. Lūdzam Projekta redakciju papildināt ar: informāciju kas apsekojumu veiks; kāds būs apsekošanas ilgums, lai iekļautos 21.12.2023; kāds tiek plānots nodevuma saturs un apjoms? | Saskaņā ar Satiksmes ministrijas nolikuma 5.2.4  apakšpunktu SM ar  2020. gada 27. oktobra līgumu Nr. SM 2020/-38. deleģējusi platjoslas pieejamības ģeogrāfiskās informācijas sistēmas izveidi un darbības nodrošināšanu valsts akciju sabiedrībai “Elektroniskie sakari”.  Nodevuma saturs un apjoms ir noteikts SM izstrādātā likumprojekta “Elektronisko sakaru likums” 13. pantā:  (1) Lai nodrošinātu valsts atbalsta pasākumu plānošanai elektronisko sakaru jomā un platjoslas elektronisko sakaru attīstības politikas izstrādei nepieciešamos analītiskos materiālus un statistiku, platjoslas elektronisko sakaru tīklu, platjoslas un universālā pakalpojuma ģeogrāfiskās pieejamības monitoringu, tiek izveidota un uzturēta platjoslas pieejamības ģeogrāfiskās informācijas sistēma. Tā uztur aktuālos un vēsturiskos datus par platjoslas interneta pakalpojuma ģeogrāfisko pieejamību, tos piesaistot valsts adrešu reģistra datiem administratīvo teritoriju un adrešu līmenī, kā arī interneta pakalpojumu kvalitātes mērījumu rezultātus un tos piesaista ģeogrāfiskām koordinātēm vai valsts adrešu reģistra datiem.  (2) Platjoslas pieejamības ģeogrāfiskās informācijas sistēmā iekļauj Regulatora platjoslas interneta pakalpojuma ģeogrāfiskās apsekošanā iegūtos datus un elektronisko sakaru komersantu sniegto informāciju par elektronisko sakaru tīklu infrastruktūras attīstības plāniem, un Regulatora rīcībā esošos interneta pakalpojumu kvalitātes mērījumu rezultātus, kā arī Satiksmes ministrijas sagatavoto informāciju par teritorijām kurās tiek plānots valsts atbalsts un valsts atbalsta ietvaros izbūvēto elektronisko sakaru infrastruktūru. | - |
|  | VAS “Latvijas Valsts radio un televīzijas centrs” | 1. Esošās situācijas raksturojums, apakšsadaļa “Platjoslas pārklājuma un attīstības uzraudzības mehānismi” | Projekta sadaļā “Platjoslas pārklājuma un attīstības uzraudzības mehānismi” tiek uzskaitīti Platjoslas pārklājuma un attīstības novērtēšanas galvenie uzraudzības rādītāji. mājsaimniecības ar piekļuvi ļoti augstas veiktspējas platjoslas tīklam; uzņēmumi ar piekļuvi ļoti augstas veiktspējas platjoslas tīklam; mājsaimniecības, kas abonē platjoslas pieslēgumus ļoti augstas veiktspējas tīklam; uzņēmumi, kas abonē platjoslas pieslēgumus ļoti augstas veiktspējas tīklam. Lūdzam Projekta redakcijā izvērst skaidrojumu ar rādītāju mērīšanas kritērijiem (kā varēs izmērīt, noteikt, sasniegt utt. noteiktos rādītājus) vai arī izstrādāt algoritmus, kā šos uzraudzības rādītājus sasniegt, vienlaikus ņemot vērā aspektu, ka vidējās jūdzes realizācijā nav tiešas ietekmes instrumenta uz “abonēšanu” un abonentu skaitu. Papildu vēršam uzmanību, ka, piemēram, komersanti ir dinamiski mainīgs lielums, jo uzņēmumi dibinās, likvidējas u.tml. LVRTC ieskatā būtiski ir norādīt riskus un to mazināšanas pasākumus, kas saistās ar radītāju noteikšanu, jo ir svarīgi šobrīd saprast, lai novērstu iespējamos nākotnes riskus, ka kāds no rādītājiem tiek sākotnēji noteikts bez aprēķinu seguma (izsekojamības), un vēlāk nav sasniedzams vai nu pieejamā finansējuma dēļ, vai pārāk optimistiski noteiktā rādītāja apmēra. | **Nav ņemts vērā.**  Sadaļā ir skaidroti rādītāju datu avoti, proti, Platjoslas ģeogrāfiskās informācijas sistēma, kuru plānots ieviest līdz 2023. gada 21. decembrim. Šajā sadaļā ir atspoguļoti politikas vispārējās uzraudzības rādītāji, kas nepieciešami tai skaitā valsts atbalsta mehānisma efektivitātes novērtēšanai un nākotnē plānoto pasākumu pārskatīšanai un pamatojumam. | - |
|  | SIA “Tet” | 2. Esošās situācijas raksturojums, apakšsadaļa “Platjoslas pārklājuma un attīstības uzraudzības mehānismi | Lūdzam papildināt sadaļas “Platjoslas pārklājuma un attīstības uzraudzības mehānismi” teikumu “Ar Eiropas Parlamenta un Padomes 2018.gada 11.decembra direktīvu 2018/1972 par Eiropas Elektronisko sakaru kodeksa izveidi tiek paredzēts, ka Eiropas Savienības dalībvalstis līdz 2023.gada 21.decembrim veic elektronisko sakaru tīklu ģeogrāfisku apsekošanu, lai noteiktu teritorijas, kurās iespējams nodrošināt platjoslas internetu (Eiropas elektronisko sakaru kodeksa 22.pants).” līdz pilnam minētā panta citātam “Ar Eiropas Parlamenta un Padomes 2018.gada 11.decembra direktīvu 2018/1972 par Eiropas Elektronisko sakaru kodeksa izveidi tiek paredzēts, ka Eiropas Savienības dalībvalstis līdz 2023.gada 21.decembrim veic elektronisko sakaru tīklu ģeogrāfisku apsekošanu, lai noteiktu teritorijas, kurās neviens uzņēmums nav izvērsuši un neplāno izvērst ļoti augstas veiktspējas tīklu vai ievērojami pilnveidot vai paplašināt savu tīklu vismaz līdz 100 Mbiti/s lejupielādes ātrumam.” | **Ņemts vērā.** | Skat. 2. sadaļu “Esošās situācijas raksturojums”, apakšsadaļu “Platjoslas pārklājuma un attīstības uzraudzības mehānismi |
|  | VAS “Latvijas Valsts radio un televīzijas centrs” | - | Projektā tiek lietots termins “Loti augstas veiktspējas platjoslas…” Lūgums papildināt,  kas ir ļoti augstas veiktspējas platjosla un kā/kas tiks izmērīts/noteikts, norādot vērtēšanas kritērijus un/vai metodiku! | **Ņemts vērā**.  Papildināts ar termina “Ļoti augstas veiktspējas (platjoslas) tīkls” skaidrojumu sadaļā “Izmantoto terminu un saīsinājumu skaidrojums”, proti, Ļoti augstas veiktspējas (platjoslas) tīkls ir elektronisko sakaru tīkls, kas pilnībā vai daļēji sastāv no optiskās šķiedras elementiem vismaz līdz sadales punktam apkalpojamā vietā, vai arī elektronisko sakaru tīkls, kas spēj maksimālās noslodzes laikā nodrošināt līdzīgu darbspēju kā parastās noslodzes laikā, t.i. līdzīga elektronisko sakaru tīkla darbspēja un attiecīgi pakalpojumu kvalitātes parametri pieejamā lejuplīnijas un augšuplīnijas joslas platumā ar datu pārraides ātrumu vismaz 100 Mbit/s.. | Skat. plāna sadaļu “Izmantoto terminu un saīsinājumu skaidrojums”. |
|  | SIA “Tet” | 2. Esošās situācijas raksturojums, apakšsadaļa “Platjoslas pārklājuma un attīstības uzraudzības mehānismi. | Lūdzam sadaļā “Platjoslas pārklājuma un attīstības uzraudzības mehānismi” tekstu “Platjoslas pārklājumam un attīstības novērtēšanai ir identificēti šādi galvenie uzraudzības rādītāji: 1. mājsaimniecības ar piekļuvi ļoti augstas veiktspējas platjoslas tīklam;” papildināt ar precīzu “ļoti augstas veiktspējas tīkla” definīciju! | **Ņemts vērā.**  Papildināta plāna sadaļa “Izmantoto terminu un saīsinājumu skaidrojums” šādā redakcijā:  Ļoti augstas veiktspējas (platjoslas) tīkls ir elektronisko sakaru tīkls, kas pilnībā vai daļēji sastāv no optiskās šķiedras elementiem vismaz līdz sadales punktam apkalpojamā vietā, vai arī elektronisko sakaru tīkls, kas spēj maksimālās noslodzes laikā nodrošināt līdzīgu darbspēju kā parastās noslodzes laikā, t.i. līdzīga elektronisko sakaru tīkla darbspēja un attiecīgi pakalpojumu kvalitātes parametri pieejamā lejuplīnijas un augšuplīnijas joslas platumā ar datu pārraides ātrumu vismaz 100 Mbit/s. | Skat. plāna sadaļu “Izmantoto terminu un saīsinājumu skaidrojums”. |
|  | SIA “Tet” | 2. Esošās situācijas raksturojums, apakšsadaļa “Platjoslas pārklājuma un attīstības uzraudzības mehānismi | Lūdzam precizēt, kā sadaļas “Platjoslas pārklājuma un attīstības uzraudzības mehānismi” punktā 5.1 minētā uzskaite tiks veikta gadījumos, kad vienā adresē ir pieejami vairāku operatoru fiksētie tīkli? | Atbilstoši BEREC vadlīnijām katrā adresē informācija tiks ievietota par visu elektronisko sakaru komersantu sniegtajiem pakalpojumiem un to sniegšanai izmantotajām tehnoloģijām. | - |
|  | SIA “Tet” | 2. Esošās situācijas raksturojums, apakšsadaļa “Platjoslas pārklājuma un attīstības uzraudzības mehānismi | Iesakām sadaļas “Platjoslas pārklājuma un attīstības uzraudzības mehānismi” punktā 5.2 minētos mērījumus papildināt ar lejupielādēs ātrumiem virs 3 un 5 Gbit/s, kā arī ar augšupielādes ātrumu robežvērtībām. | Ievērojot BEREC vadlīnijas, augstākā datu pārraides ātruma gradācija ir vienāda vai lielāka par 1Gbit/s, kas iekļauj arī 3 un 5 Gbit/s un kas attiecas arī uz augšupielādes ātrumu robežvērtībām. | - |
|  | SIA “Tet” | 2. Esošās situācijas raksturojums, apakšsadaļa “Platjoslas pārklājuma un attīstības uzraudzības mehānismi | Lūdzam precizēt sadaļas “Platjoslas pārklājuma un attīstības uzraudzības mehānismi” punktā 6.1 noteiktā mērījuma metodiku! | **Nav ņemts vērā.**  Skaidrojam, ka mērījumu metodika nav politikas plānošanas dokumentā iekļaujams jautājums, tā tiks publicēta kopā ar publiski pieejamo informāciju, balstoties uz Platjoslas ģeogrāfiskās informācijas sistēmas datiem. | - |
|  | SIA “Tet” | 2. Esošās situācijas raksturojums, apakšsadaļa “Platjoslas pārklājuma un attīstības uzraudzības mehānismi | Iesakām sadaļas “Platjoslas pārklājuma un attīstības uzraudzības mehānismi” punktā 6.3 minētos mērījumus papildināt ar augšupielādes ātrumu robežvērtībām. | **Nav ņemts vērā.**  Noteiktās ātrumu robežvērtības attiecas arī uz augšupielādes ātrumu. | - |
|  | SIA “Tet” | 2. Esošās situācijas raksturojums, apakšsadaļa “Platjoslas pārklājuma un attīstības uzraudzības mehānismi | Lūdzam precizēt sadaļas “Platjoslas pārklājuma un attīstības uzraudzības mehānismi” punktā 7. noteiktā mērījuma metodiku! | **Nav ņemts vērā.**  Skat. skaidrojumu pie 49. punkta. |  |
|  | SIA “Tet” | 2. Esošās situācijas raksturojums, apakšsadaļa “Platjoslas pārklājuma un attīstības uzraudzības mehānismi | Iesakām sadaļu “Platjoslas pārklājuma un attīstības uzraudzības mehānismi” papildināt ar tekstu “Vēlākais līdz 2023.gada 21.decembrim jāveic pirmreizējo ģeogrāfisko apsekošanu atbilstoši BEREC vadlīnijām Elektronisko sakaru tīklu izvērsuma ģeogrāfiskai apsekošanai. Atbalsta “baltās teritorijas” pēc minētās ģeogrāfiskās apsekošanas veikšanas tiks noteiktas atbilstoši šai ģeogrāfiskajai apsekošanai.” | **Ņemts vērā.**  Izteikts šādā redakcijā: “Vēlākais līdz 2023. gada 21. decembrim jāveic pirmreizējo ģeogrāfisko apsekošanu atbilstoši BEREC vadlīnijām elektronisko sakaru tīklu izvērsuma ģeogrāfiskai apsekošanai. Pēc minētās ģeogrāfiskās apsekošanas veikšanas būs iespējams aktualizēt valsts atbalstam paredzētās jeb “baltās teritorijas””. | Skat. 2. sadaļu “Esošās situācijas raksturojums”, apakšsadaļu “Platjoslas pārklājuma un attīstības uzraudzības mehānismi. |
| Komentāri par 3. sadaļu “Plāna mērķi, rīcības virzieni un rezultāti” | | | | | | |
|  | SIA “Tet” | 3. Plāna mērķi, rīcības virzieni un rezultāti  1.Rīcības virziens – Savienojamības paziņojumam atbilstošas platjoslas elektronisko sakaru infrastruktūras attīstīšana. | Lūdzam precizēt sadaļā “Rīcības virziens – Savienojamības paziņojumam atbilstošas platjoslas elektronisko sakaru infrastruktūras attīstīšana.” izmantoto avota citāta tulkojumu atbilstoši oriģinālam “Over 70 percent of the global population will have mobile connectivity by 2023. The total number of global mobile subscribers will grow from 5.1 billion (66 percent of population) in 2018 to 5.7 billion (71 percent of population) by 2023” | Teksts svītrots, ņemot vērā nozaru asociācijas komentāru – skat. izziņas 54. punktu. | - |
|  | Nozares asociācijas | 3. Plāna mērķi, rīcības virzieni un rezultāti  1.Rīcības virziens – Savienojamības paziņojumam atbilstošas platjoslas elektronisko sakaru infrastruktūras attīstīšana. | Plānā ir atsauce uz viena konkrēta IKT tehnoloģiju ražotāja “Cisco” ikgadējo ziņojumu. Nozaru asociācijas kā elektronisko sakaru nozares pārstāvji augstu vērtē Cisco kā organizāciju, kas ir līderis dažādās ar elektronisko sakaru nozari saistītās jomās un piekrīt, ka šādas organizācijas vērtējumi būtu jāņem vērā plānojot nozares attīstību. Vienlaikus, mēs ierosinātu neatsaukties uz kādu vienu konkrētu ražotāju, lai neradītu kādu maldīgu priekšstatu par kāda konkrēta ražotāja priekšrocībām vai citiem apsvērumiem. Nozares asociācijas aicinātu dokumenta autorus izmantot dokumentā vairāku tehnoloģisko līderu secinājumus, kas norādītu gan uz plašāku nozares analīzi, gana arī nepārprotami liecinātu par tehnoloģiskās neitralitātes principa ievērošanu nozarē. | **Ņemts vērā.**  Teksts svītrots. Plānā ir izmantoti dažādi informācijas avoti, lai sniegtu maksimāli objektīvu informāciju. | Skat. 3.sadaļas “ Plāna mērķi, rīcības virzieni un rezultāti”  1.Rīcības virziens – Savienojamības paziņojumam atbilstošas platjoslas elektronisko sakaru infrastruktūras attīstīšana. |
|  | VAS “Latvijas Valsts radio un televīzijas centrs” | 3. Plāna mērķi, rīcības virzieni un rezultāti  1.Rīcības virziens – Savienojamības paziņojumam atbilstošas platjoslas elektronisko sakaru infrastruktūras attīstīšana.  1.1. Pasākums - 5G atbalstošās infrastruktūras izbūve Via Baltica koridorā. | 1. Projekta 1.1 punkta sadaļā “Darbības rezultāts” tiek paredzēts izbūvēt elektroapgādes tīklus. Lūdzam precizēt, ka elektroapgādes tīklu izbūve jāparedz no jauna izbūvējamiem mobilo sakaru mezgliem.  2. Projekta 1.1 punkta sadaļā “Darbības rezultāts” atsaucē tiek norādīts precīzs kilometru apjoms. Lūdzam 49.atsaucē izvairīties no konkrētu ciparu norādīšanas, jo precīzs galīgais izbūvējamo km skaits tiks precizēts projekta realizācijā.  3. Lūdzam Projekta redakcijā norādīt sasniedzamo rezultātu, proti infrastruktūras izbūves ietvaros ar RRF paredzēto finansējumu tiks izbūvēta: 1. optikas pamattrase no Grenctāles RKP līdz Ainažu RKP gar Via Baltica; 2. optikas pieslēgumi esošajiem torņiem Via Baltica koridorā; 3. jauni sakaru torņi ar optikas un elektrības pieslēgumu Via Baltica koridorā, vietās, kur būs saņemta vienota interese no visiem mobilo sakaru operatoriem.  4. Vēršam uzmanību, ka Projekta redakcija paredz 5G attīstību divos transporta koridoros, savukārt plānā netiek ietverta attīstības vīzija 5G infrastruktūras izveidei pārējā valsts teritorijā. LVRTC ieskatā 5G būs nozīmīgi elektronisko sakaru nozares attīstībai. Lai nodrošinātu sasaisti ar jau regulas priekšlikumā par Eiropas Reģionālās attīstības fondu un Kohēzijas fondu definētajiem rādītājiem, tiek pieņemts, ka viens sociālekonomiskais virzītājspēks ir viens uzņēmums. Jāpapildina ar attīstības redzējumu arī starp pārējai valsts teritorijai. Lūdzam papildināt Projekta redakciju.  5. Ņemot vērā Projekta redakcijā iekļauto 5G infrastruktūras attīstību transporta koridoros, kā arī uzglabājamo datu apjoma pieaugumu, tostarp 5G attīstības kontekstā, aktuāli nodrošināt reģionālo datu centru attīstību, nodrošinot pietiekamu ģeogrāfisko redundanci ārpus Rīgas datu centriem. Tādējādi tiktu nodrošinātas kolokācijas iespējas visā Latvijas teritorijā. Atkarībā no uzglabājamo datu drošības un pieejamības prasībām, atbilstoši attīstot TIER2 vai pat TIER3 līmeņa datu centrus. Reģionālo datu centru kapacitātes izmantojamas 5G infrastruktūras atbalstam, kritisko, primāro un/vai rezerves datu uzglabāšanai. Lūdzam papildināt Projektu ar šo aktivitāti. | 1.Attiecībā uz elektroapgādes tīkliem precizēta 1.1. pasākuma darbības rezultāta informācija.  2. Attiecībā uz Via Baltica km apmēru informācija papildināta ar atsauci, ka “Precīzs infrastruktūras tehniskais risinājums un izbūvējamais apjoms (torņi, optikas km) tiks noteikts pēc kopplānošanas ar mobilo sakaru komersantiem ievērojot pieejamo finansējumu.” , savukārt no rezultātu rādītāju tabulā kā rādītājs noteikts “100% optisko tīklu pieejamība Via Baltica trasē”.  3. Ņemot vērā, ka ir pieejams arī ERAF finansējums, kā arī ņemot vērā plāna detalizāciju, precizējumi tādā detalizācijas pakāpē nav iekļauti.  4. Ja būs pieejams papildu finansējums, t.sk. piesaistot privātos līdzekļus, tiks izskatīta iespēja atbalstīt citus transporta koridora posmus. Attiecīgi precizēta 1.Rīcības virziens – Savienojamības paziņojumam atbilstošas platjoslas elektronisko sakaru infrastruktūras attīstīšana” apraksts.  5. Attiecībā uz LVRTC priekšlikumu Satiksmes ministrijai nodrošināt reģionālo datu centru attīstību vēršam uzmanību, ka Satiksmes ministrija nav minētās politikas veidotāja (tā ir VARAM kompetence) – Satiksmes ministrija atbilstoši Elektronisko sakaru likumā noteiktajam deleģējumam nodrošina valsts elektronisko sakaru pakalpojumu centra izveidošanu, atbilstoši valsts vienotās informācijas un komunikāciju tehnoloģija arhitektūras jomā pieņemtajiem lēmumiem, tā uzturēšanu un darbību. | Skat. 1.1.pasākuma “5G atbalstošās infrastruktūras izbūve Via Baltica koridorā” aprakstu, kā arī 1.Rīcības virziens – Savienojamības paziņojumam atbilstošas platjoslas elektronisko sakaru infrastruktūras attīstīšana” aprakstu. |
|  | Latvijas Pašvaldību savienība | 3. Plāna mērķi, rīcības virzieni un rezultāti  1.Rīcības virziens – Savienojamības paziņojumam atbilstošas platjoslas elektronisko sakaru infrastruktūras attīstīšana.  1.1. Pasākums - 5G atbalstošās infrastruktūras izbūve Via Baltica koridorā. | EK Savienojamības paziņojumā kā vienu no stratēģiskajiem mērķiem, kas dalībvalstīm ir jāsasniedz līdz 2025.gadam, ir noteikusi: “augstas veiktspējas 5G savienojamību - visām pilsētu teritorijām un visām sauszemes transporta maģistrālēm ir nepārtraukts 5G pārklājums.”  Plāna pasākums tiek vērsts tikai vienā virzienā – transporta koridora izveide VIA Baltica aprīkošanai ar 5G infrastruktūru, aizmirsts ir virziens par pilsētu teritoriju aprīkošanu un izbūvi ar 5G infrastruktūru. Tāpat būtu jāizstrādā darbības plāns infrastruktūrai piekļaujošo vietējo ekonomisko virzītājspēku pieslēgšanai pie optiskā tīkla. | Vēršam uzmanību, ka kopš 2003.gada 1.janvāra Latvijā elektronisko sakaru tirgus ir liberalizēts, un elektronisko sakaru pakalpojumi tiek sniegti brīvā tirgū konkurences apstākļos, un valsts iejaukšanās atbilstoši Līguma par Eiropas Savienības darbību (LESD) nosacījumiem ir pieļaujama tikai tirgus nepilnību novēršanai, nekropļojot konkurenci. EK Savienojamības paziņojumā noteikto stratēģisko mērķu sasniegšanai minētā 5G infrastruktūras izbūve un pakalpojumu sniegšana, tostarp vietējiem ekonomiskajiem virzītājspēkiem ir elektronisko sakaru komersantu kompetence atkarībā no to biznesa plāniem. Publisko līdzekļu atbalsts ir tikai papildinoši pasākumi, lai novērstu tirgus nepilnības.  Papildus skatīt izziņas 15., 17., 18., 24. un 38.punktus. |  |
|  | SIA “Tet” | Plāna mērķi, rīcības virzieni un rezultāti  1.Rīcības virziens – Savienojamības paziņojumam atbilstošas platjoslas elektronisko sakaru infrastruktūras attīstīšana.  1.1. Pasākums - 5G atbalstošās infrastruktūras izbūve Via Baltica koridorā. | Lūdzam informēt par sadaļā “Pasākums - 5G atbalstošās infrastruktūras izbūve Via Baltica koridorā” aprakstītā darbības rezultāta “Izveidota un ekspluatācijā nodota pasīvā elektronisko sakaru infrastruktūra (optisko kabeļu tīkli, mobilo sakaru mezglu punkti ) un energoapgādes tīkli, kas atbalstīs nepārtraukta 5G pārklājuma nodrošināšanu autoceļa Via Baltica koridorā Latvijas teritorijā 215 km garumā” atbilstību valsts atbalsta ierobežošanas regulējumam, ņemot vērā esošo optisko kabeļu infrastruktūru minētajā trasē! | Informējam, ka, izstrādājot valsts atbalsta programmu, šie jautājumi tiks atrunāti un risināti. Papildus skat. skaidrojumu izziņas 17., 18., 24., 38. punktos. | - |
|  | Latvijas Pašvaldību savienība | 1. Plāna mērķi, rīcības virzieni un rezultāti   1.Rīcības virziens – Savienojamības paziņojumam atbilstošas platjoslas elektronisko sakaru infrastruktūras attīstīšana.  1.2. Pasākums - 5G atbalstošās infrastruktūras izbūve Rail Baltica koridorā. | Paredzam, ka ar šo infrastruktūru veidosies līdzīga situācija, kā ar platjoslas projekta “vidējo jūdzi” – infrastruktūra ir, bet “pēdējā jūdze” un komersantu “interese” nav. Jāparedz darbības plāns infrastruktūrai piekļaujošo vietējo ekonomisko virzītājspēku pieslēgšanai pie optiskā tīkla. | Skat. skaidrojumu izziņas 17., 18., 24., 38. un 60. punktā. | - |
|  | Latvijas Pašvaldību savienība | 1. Plāna mērķi, rīcības virzieni un rezultāti   1.Rīcības virziens – Savienojamības paziņojumam atbilstošas platjoslas elektronisko sakaru infrastruktūras attīstīšana.  1.2. Pasākums - 5G atbalstošās infrastruktūras izbūve Rail Baltica koridorā. | Satiksmes ministrija piedāvā kā risinājumu “pēdējai jūdzei” 3.scenāriju, kas ietver sevī valsts investīcijas privātā sektorā (kaut arī operators(i) tiek izvēlēts konkursa kārtībā. Nav saprotami kritēriji, kāpēc tieši šis scenārijs? Būtībā tiek piedāvāts tas pats platjoslas neveiksmīgais risinājums, kad tiek izbūvēta “vidējā jūdze” un mājsaimniecību pieslēgumi tik balstīti tikai uz komersantu solījumiem. Šajā scenārijā ir tieši tas pats – “Mājsaimniecību skaits, kam tiks nodrošināta interneta pieejamība atkarīgs no privātā operatora piedāvājuma”. Ja līdz šim LVRTC izbūvēja infrastruktūru un tā palika valsts īpašumā, kāpēc šoreiz jārīkojas citādi – kāpēc valsts paredz būvēt komersantiem infrastruktūru? Kāpēc pašvaldībām vai plānošanas reģioniem jārīko konkurss uz infrastruktūru, kas nepiederēs viņiem, par finansējumu, kas ir Satiksmes ministrijas rīcībā?  Platjoslas tīklu attīstība valstī nenotiek pēc konkrēta plāna, bet tiek veidota pēc pieejamā finansējuma nosacījumiem. Kāpēc nevar rīkoties savādāk – izstrādājam konkrētu plānu un tad realizējam kādu no plāna sadaļām, atbilstoši pieejamam finansējumam, lai gala rezultātā mums būtu nepieciešamais pārklājums un pieslēgumu skaits.  LPS uzskata, ka būtu jāturpina iesāktais platjoslas projekts, tikai tas “jāapgarina” līdz gala klientiem, proti, LVRTC izveidotā “vidējā jūdze” jāturpina ar “pēdējo jūdzi”, lai komersantiem nebūtu pašiem jāiegulda līdzekļi infrastruktūrā, bet tie varētu nodrošināt interneta pakalpojumus. Kā obligāts nosacījums būtu komersantam nodrošināt vietējos ekonomiskos virzītājspēkus un pēc tam, iespēju robežās arī mājsaimniecības. Kā papildus ilgtermiņa ieinteresētības veicinātāju Satiksmes ministrija, kopā ar Izglītības ministriju, varētu izveidot valsts pasūtījumu (dotētu tīklu) skolu tikla izveidei pēc bibliotēku tīkla parauga. Tas reizē būtu gan kā atbalsts skolām (vai IzM atbalsts pašvaldībām), gan komersantiem skaidri un ilgtermiņa plāni par pakalpojuma nodrošināšanu. Ir nepieciešams plāns kādā izglītības iestādes tiks nodrošinātas ar atbilstošas jaudas interneta pieslēgumu, kā arī plāns - kā mājsaimniecībām tiks nodrošināta iespēja reāli pieslēgt internetu, prioritizējot – skolēnu mājsaimniecībām, ietverot plānā arī pasākumus kā nodrošināt katram skolēnam interneta faktisko pieejamību mājās arī gadījumos, ja mājsaimniecība to finansiāli nevar atļauties.  Satiksmes ministrija cer, ka pašvaldības aktīvi meklēs papildus finansējuma iespējas Eiropas komisijas sludinātos konkursos ar mērķi, izveidot tīkla infrastruktūru publiskām iestādēm. Kā jau pierādīja minētais WIFI4EU projekts, tā virzība un attīstība ir iespējama tikai balstoties uz vietējo iniciatīvu. Ņemot vērā arī dokumentā secināto, ka “šobrīd nav pieejams atsevišķs finansējums vietējo ieinteresēto personu un spēju un konsultāciju nodrošināšanai projektu virzītājiem” varam secināt, ka valsts infrastruktūras attīstību balstīt uz potenciāli iespējamo finansējumu, kurš varbūt tiks piesaistīts, un arī tad, neregulāri un fragmentāri, ir absolūti nevalstiska pieeja un to nevar nosaukt par stratēģisku un plānveida valsts politiku. | Skaidrojam, ka modeļa izvēles pamatojums ir iekļauts 1.3. pasākuma – “vidējās jūdzes” un “pēdējās jūdzes” elektronisko sakaru tīklu infrastruktūras attīstīšana aprakstā.  Scenārijs “pēdējai jūdzei” ir piedāvāts tieši pretējs līdz šim īstenotajam pārvaldes modelim, proti, privāti pārvaldīts modelis, nevis publiski pārvaldīts modelis, nodrošinot faktiskos pieslēgumus, ņemot vērā, ka LVRTC ir liegums sniegt elektronisko sakaru pakalpojumus, ņemot vērā valsts atbalsta nosacījumus iepriekšējā plānošanas periodā.  Attiecībā uz rādītāju skaidrojam, ka investīcijas vērstas uz elektronisko sakaru pakalpojumu nodrošināšanu galalietotājiem. Tehniski rādītājs tiks aprēķināts gan par pieejamību, gan faktiskajiem pieslēgumiem. Atbilstoši plānā norādītajam aprēķinā jāņem vērā, ka ka “balstoties uz Eiropas Komisijas darba dokumentā SWD(2020) 111 final “Digital Economy and Society Index (DESI) 2020” (https://ec.europa.eu/transparency/regdoc/rep/10102/2020/EN/SWD-2020-111-F1-EN-MAIN-PART-5.PDF) norādītiem datiem, ka:  1) fiksētai platjoslai kopējais izmantošanas līmenis (take-up) Latvijā ir 64% un  2) platjoslai līdz 100Mbps izmantošanas līmenis ir tikai 38% (nenodalot fiksēto piekļuvi no mobilās), tiek pieņemts, ka piekļuvi ļoti lielas veiktspējas platjoslas pakalpojumiem 2027.gadā izmantos 50% no mājsaimniecībām un uzņēmumiem, kam šādi pakalpojumi būs pieejami.”  Nevaram piekrist, ka nav izstrādāts konkrēts plāns, proti, situācija un investīciju nepietiekamība un piemērotākie modeļi risinājumiem analizēti Satiksmes ministrijas pasūtītais pētījums “Pētījums Eiropas Savienības fondu 2021. -2027. gada plānošanas perioda ieguldījumu priekšnosacījumu izpildei”[[14]](#footnote-15).  Tāpat jāņem vērā, ka elektronisko sakaru izbūvē, ja tā ir veikta ar ES fondu atbalstu, nevar veikt operatīvi izmaiņas, ja mainās atbilstības nosacījumi, piemēram, skolēns maina dzīves vietu.  Vienlaikus attiecībā uz interneta nodrošināšanu mājsaimniecībām, kuras nevar to finansiāli atļauties, vēršam uzmanību par nepieciešamību pašvaldību iesaistei, proti, sākoties Covid-19 infekcijas izraisītajai pandēmijai, 2020. gada pavasarī tika pieņemti grozījumi Sociālo pakalpojumu un sociālās palīdzības likumā, t.i., pārejas noteikumu 37.punkta 1.apakšpunktā tika noteikts, ka laikā, kamēr visā valstī ir izsludināta ārkārtējā situācija sakarā ar Covid-19 izplatību, un vienu kalendāra mēnesi pēc ārkārtējās situācijas beigām pašvaldība piešķir ģimenei (personai), kura ārkārtējās situācijas dēļ nespēj nodrošināt savas pamatvajadzības, likuma [35.](https://likumi.lv/ta/id/68488#p35) panta otrajā daļā noteikto pabalstu krīzes situācijā. Minēto pabalstu izmaksā no pašvaldības budžeta līdzekļiem, savukārt no valsts budžeta līdzekļiem pašvaldībām šī pabalsta izmaksas tiek kompensētas 50% apmērā, taču ne vairāk kā 75 euro mēnesī par personu. Tāpat ir noteikts, ka, izmaksājot pabalstu krīzes situācijā, par katru bērnu tiek veikta piemaksa 50 euro apmērā, kas pašvaldībām tiek kompensēta 100% apmērā. Minētās tiesību normas būs spēkā līdz 2021. gada 30. jūnijam.  Vienlaikus LM informē, ka sociālās palīdzības sistēmas ietvaros no 2021. gada 1. aprīļa[[15]](#footnote-16) spēkā stāsies vienoti mājokļa pabalsta piešķiršanas principi un saturs. Jaunais normatīvais regulējums ietver konkrētas ar mājokli saistītas izdevumu pozīcijas un to minimālās normas, tai skaitā telekomunikāciju un interneta izmaksas.  Mājokļa pabalsta aprēķināšanas, piešķiršanas un izmaksas kārtība un izdevumu pozīcijas minimālās normas mājokļa pabalsta apmēra aprēķināšanai ir noteiktas Ministru kabineta 17.12.2020. noteikumos Nr. 809 “Noteikumi par mājsaimniecības materiālās situācijas izvērtēšanu un sociālās palīdzības saņemšanu” (turpmāk – MK noteikumi Nr. 809). MK noteikumu Nr. 809 3. pielikuma “Mājokļa pabalsta aprēķināšanai izmantojamās izdevumu pozīciju minimālās normas” 8.4. punkts attiecībā uz telekomunikācijām un internetu paredz, ka izdevumus par telekomunikāciju un interneta lietošanu pašvaldības sedz trūcīgām un maznodrošinātām mājsaimniecībām līdz 20 euro mājsaimniecībai mēnesī, bet ne vairāk kā norādīts pakalpojumu sniedzēja rēķinā. Pašvaldība saistošajos noteikumos var noteikt labvēlīgākus nosacījumus izdevumu pozīciju normām mājokļa pabalsta apmēra aprēķināšanai. | - |
|  | Nozares asociācijas | 1. Plāna mērķi, rīcības virzieni un rezultāti   1.Rīcības virziens – Savienojamības paziņojumam atbilstošas platjoslas elektronisko sakaru infrastruktūras attīstīšana.  1.2. Pasākums - 5G atbalstošās infrastruktūras izbūve Rail Baltica koridorā. | Rail Baltic projekta ietvaros tiek paredzēts izbūvēt būtisku elektronisko sakaru infrastruktūru. Paredzams, ka Rail Baltica un Via Baltica projekti faktiski pārklāsies diezgan būtiskā to izbūves garumā, tādejādi nozaru asociācijām nav saprotams, kas un kā koordinēs šo tīklu izbūvi, lai neveidotos divu vienādu paralēlu infrastruktūru izbūve un rosina iekļaut tos uzraudzības principus un atbildīgos, kas izslēgs šādu situāciju. Bez tam, Plāns paredz, ka Rail Baltica projekta ietvaros izbūvēto optiku varēs izmantot elektronisko sakaru operatori. Vienlaicīgi Plānā nav paredzēts, kas un uz kādiem nosacījumiem šo sakaru infrastruktūru piedāvās brīva tirgus apstākļos, vai un kā tiks uzraudzīti piemērojamiem tarifi u.tml. nosacījumi. Nozaru asociāciju ieskatā Plāns būtu papildināms ar šo jautājumu skaidrojumiem. | Skaidrojam, ka komentāros minētos aspekti tiks risināti tālākā projektu īstenošanas līmenī, veicot attiecīgu detalizētāku izpēti un attiecīgi koordinējot darbības, t.sk. novēršot posmu pārklāšanos.  Savukārt, šīs infrastruktūras izmantošanas un uzraudzības aspekti tiks atrunāti valsts atbalsta programmā. Vienlaikus jāmin, ka, ņemot vērā vispārīgos valsts atbalsta nosacījumus, tiks nodrošināta vienlīdzīgas iespējas vairākiem operatoriem.  1.2. pasākums papildināts ar tekstu: “1.1.pasākuma “5G atbalstošās infrastruktūras izbūve Via Baltica koridorā” un 1.2. pasākuma “5G atbalstošās infrastruktūras izbūve Rail Baltica koridorā” darbības tālākā projektu īstenošanas līmenī koordinēs projekta īstenotājs – LVRTC, nodrošinot detalizētāku izpēti un attiecīgi koordinējot darbības, t.sk. novēršot posmu pārklāšanos. Abu pasākumu infrastruktūras izmantošanas un uzraudzības aspekti tiks atrunāti valsts atbalsta programmā. Vienlaikus jāmin, ka, ņemot vērā vispārīgos valsts atbalsta nosacījumus, tiks nodrošināta vienlīdzīgas pieejas iespējas vairākiem operatoriem. “ | Skat. plāna 3. sadaļu “Plāna mērķi, rīcības virzieni un rezultāti”  1.Rīcības virziens – Savienojamības paziņojumam atbilstošas platjoslas elektronisko sakaru infrastruktūras attīstīšana.  1.2. pasākuma “5G atbalstošās infrastruktūras izbūve Rail Baltica koridorā” aprakstu. |
|  | VAS “Latvijas Valsts radio un televīzijas centrs” | 3. Plāna mērķi, rīcības virzieni un rezultāti  1.Rīcības virziens – Savienojamības paziņojumam atbilstošas platjoslas elektronisko sakaru infrastruktūras attīstīšana.  1.3. Pasākums – “vidējās jūdzes” un “pēdējās jūdzes” elektronisko sakaru tīklu  infrastruktūras attīstīšana | Latvijas lauku teritorijās ar mazu iedzīvotāju blīvumu un zemu maksātspēju (ekonomiski mazāk pievilcīgos apgabalos), kā arī pilsētām pieguļošās teritorijās trūkst nepieciešamās pasīvās elektronisko sakaru tīklu infrastruktūras vai arī atvilces maršrutēšanas (“vidējās jūdzes”) un abonentlīniju (“pēdējās jūdzes”). Valsts atbalsta programmas Nr.SA.33324 (2011/N) „Nākamās paaudzes tīkli lauku teritorijās” projekta ietvaros izbūvēto infrastruktūru operatori izmanto galvenokārt vietās, kur jau vēsturiski tiem ir bijis izveidots pēdējās jūdzes risinājums. Tīklu izbūves dārdzības dēļ elektronisko sakaru komersantiem nav pietiekošas ekonomiskās iniciatīvas izvērst ļoti augstas veiktspējas elektronisko sakaru tīklus, lai sniegtu Savienojamības paziņojuma mērķiem atbilstošus interneta piekļuves pakalpojumus galalietotājiem, kā rezultātā starp dažādām teritorijām pastāv “digitālā plaisa”.  Uzskatām, ka LVRTC ir jāturpina veiksmīgi realizētā līdzšinēja prakse attiecibā uz “vidējās” jūdzes izbūvi. Vienlaikus jāņem vērā šobrīd (un nākotnē) zemo iedzīvotāju vidējo apdzīvotības blīvumu valstī, t.i., vēsturiski lielu iedzīvotāju koncentrāciju Rīgas areālā un reģionālajos centros, kā arī ar aktīvu migrāciju no lauku teritorijām.  Īstenojot gan Platjoslas projekta 1.kārtu, gan 2.kārtu, varam uzskatīt, ka valstī ir nodrošināts labs mobilās interneta piekļuves pārklājums ar vidējo datu pārraides ātrumu ap 30 Mbit/s. Taču obligāti ir jāņem vērā, ka vienlaicīgi lejupielādes ātrums virs 30 Mbit/s, t.i., pieejamais ātrums atkarīgs no vienlaicīgā interneta lietotāju skaita gan mājsaimniecībā, gan lietotāju skaits konkrētajā teritorijā, gan diennakts laiku.  Analizējot Platjoslas projekta ietvaros identificētās “baltās teritorijas”, kurās šobrīd nav pieejams platjoslas pakalpojums ar piekļuves ātrumu vismaz 30 Mbit/s, ir jāņem vērā to ģeogrāfiskā atrašanās vieta, kā arī ne tikai teritoriju kā tāda, bet arī vieta kur plānots attīstīt infrastruktūru. Būtu nepieciešams noradīt uz iespējamajiem riskiem, piemēram, iespējamo dabas liegumu atrašanos trasē, nepieciešamību veikt ģeoloģisko izpēti, iespējamajiem papildus apgrūtinājumiem, piemēram, no privātpersonu puses, kā arī izvērtējot alternatīvas trases būvniecības iespējas (ja tiek prasītas kompensācijas no Zemes vienības īpašnieka puses vai “lētāk” nav izpildīt prasību, nekā “rakt” apkārt pa garāko ceļu), u.tml. Liela nozīme ir Pašvaldībām, nodrošinot nepieciešamo atbalstu pie optiskā tīkla izveides, zemi un atļaujas jaunu mobilo operatoru sakaru torņu izbūvei.  Atbalstot LVRTC kā Platjoslas projekta īstenošanas turpinātāju Projekta 3.kārtas ietvaros tiks izbūvēts optiskais tīkls, kas savienotu optiskā tīkla piekļuves punktus ar administratīvo teritoriju, kur ir pieejama maģistrālā tīkla kapacitāte.  Uzskatam, ka investīcijas esošās “vidējās jūdzes” infrastruktūras savienošanā ar mobilo sakaru komersantu torņiem (bāzes stacijām), kā arī jaunu mobilo sakaru torņu būvniecība pie esošās “vidējās jūdzes” infrastruktūras palielinātu tīkla pārklājumu visā Latvijas teritorijā.  Vienlaikus būtu nepieciešams precizēt projekta mērķi, jo no definētā mērķa izriet, ka Projekta 3. kārtas apstiprināšanas gadījumā, Mājsaimniecību, uzņēmumu, tostarp sociālekonomisko virzītājspēku skaits, kuriem pieejami platjoslas piekļuves pieslēgumi ļoti augstas veikstpējas tīklam:7500-9600, lai būtu precīzi zināms, kā tiek plānots mērīt, un pēc kādiem kritērijiem noteikt prioritārās izbūves teritorijas.  Projekta 3.kārtas īstenotājam ir jānodrošina Projekta redakcijā iestrādātā finansējuma apmēru un norādīto sasniedzamo rādītāju, t.i .mājsaimniecības. Lūdzam noteikt iedzīvotāju rādītāju kā potenciāli sasniedzamu, jo Platjoslas projekts negarantē pēdējo jūdzi. Norādām, ka finanšu pielikumā (Projekta pielikums) šis rādītājs veidojās no: kopējais sasniedzamais rādītājs, kuru Satiksmes Ministrija nedetalizē aprēķinos (t.i.6000 līdz 7000) un rādītāja, kas ir finanšu tabulā norādīts kā AAM "pēdējā jūdze" (1500 līdz 2600) kopā. Nav arī saprotams no plāna, kas domāts ar “uzņēmumiem”. Lūdzam precizēt vai arī LVRTC tiks noteikts šis skaits kā sasniedzamais indikatīvais rādītājs, lai gan attiecās uz “pēdējo” jūdzi? Vienlaikus lūdzam precizēt AAM abreviatūru. No konteksta noprotams, ka jābūt Atveseļošanas un noturības mehānisms, jeb ANM). | Galējo lēmumu par modeļa izvēli noteiks valdības līmenī, Satiksmes ministrijas pamatojums balstās uz Satiksmes ministrijas pasūtītā pētījuma “Pētījums Eiropas Savienības fondu 2021. -2027. gada plānošanas perioda ieguldījumu priekšnosacījumu izpildei” rezultātiem[[16]](#footnote-17). Šobrīd precizēts, ka “vidējās jūdzes” projektu turpina īstenot LVRTC.  Konkrētas ģeogrāfiskās vietas tiks noteiktas atbilstoši aktuālai informācijai tālākā posmā, t.sk., ja būs pieejami aktuāli kartēšanas dati, un atbilstoši sabiedriskās apspriešanas rezultātiem.  Skaidrojam, ka rādītāji noteikti atbilstoši Satiksmes ministrijas pasūtītajam pētījumam “Pētījums Eiropas Savienības fondu 2021. -2027. gada plānošanas perioda ieguldījumu priekšnosacījumu izpildei”[[17]](#footnote-18).  ANM saīsinājums skaidrots plāna sadaļā “Izmantoto terminu un saīsinājumu skaidrojums”, savukārt, no pielikuma par finansējumu svītroti šādi saīsinājumi, mainot tā formu atbilstoši Ministru kabineta noteikumiem Nr. 737  “Attīstības plānošanas dokumentu izstrādes un ietekmes izvērtēšanas noteikumi” 2. pielikumam. | Skat. plāna 3.sadaļas “Plāna mērķi, rīcības virzieni un rezultāti”  1.Rīcības virziens – Savienojamības paziņojumam atbilstošas platjoslas elektronisko sakaru infrastruktūras attīstīšana.  1.3. pasākuma ““Vidējās jūdzes” un “pēdējās jūdzes” elektronisko sakaru tīklu  infrastruktūras attīstīšana” aprakstu. |
|  | SIA “Tet” | 3. Plāna mērķi, rīcības virzieni un rezultāti  1.Rīcības virziens – Savienojamības paziņojumam atbilstošas platjoslas elektronisko sakaru infrastruktūras attīstīšana.  1.3. Pasākums – “vidējās jūdzes” un “pēdējās jūdzes” elektronisko sakaru tīklu  infrastruktūras attīstīšana | Īpaši vēršam uzmanību uz ESNAP paredzētajiem platjoslas tīkla attīstības mērķiem - atsaucoties uz Starptautiskā telekomunikāciju savienība (ITU) pētījumu, kas publicēts 2020.gada novembrī (How broadband, digitization and ICT regulation impact the global economy) un tajā modelēto platjoslas pieslēgumu pieejamības ietekmi uz ekonomikas izaugsmi, platjoslas pieslēgumu pieejamības paaugstināšana par 10% dod ~1.4% IKP pieaugumu valstīs, kurās IKP uz iedzīvotāju pārsniedz 22 t USD – starp kurām ir Latvija. Tādējādi, ESNAP komponentē ““Vidējās jūdzes” un “pēdējās jūdzes” elektronisko sakaru tīklu infrastruktūras attīstīšana” mērķi attiecībā uz platjoslas pieejamības palielināšanu tieši ietekmē ne tikai šos sasniedzamos mērķus, kas būtu būtiski jāpaaugstina, bet arī tieši ietekmē citu tautsaimniecības nozaru mērķu sasniegšanu, kas deklarēti gan NAP, gan plaši apspriežamajā ANMP u.c. dokumentos, un skar nevienlīdzības mazināšanu, izglītību, reģionu IKP paaugstināšanu, labi apmaksātu darba vietu izveidi u.c. tēmas. | Satiksmes ministrija apzinās elektronisko sakaru nozares nozīmību, ko pierāda dažāda veida pētījumi, t.sk. arī augstākā dokumentā – NAP[[18]](#footnote-19) - minēta tās pozitīvā ietekme uz visu tautsaimniecības nozaru attīstību, proti, plāna sadaļā “Elektronisko sakaru nozares mērķu sasaiste ar Latvijas un Eiropas Savienības attīstības un politikas plānošanas dokumentiem, t.sk. sociālās un ekonomiskās attīstības mērķiem” minēts, ka “NAP2027 digitalizācijas turpmāko attīstību identificē kā caurvijošu elementu attiecībā uz visām nozarēm, īpaši tādās jomās kā inovācijas un zinātne, izglītība, veselības aprūpe, iekļaujoša sabiedrība un darba tirgus, infrastruktūra, reģionālā attīstība, drošība, kā arī vide un enerģētika, līdz ar to digitālā pārveide mūsdienas ietekmē visas ekonomikas nozares un maina mūsu dzīvi, darbu un saziņu.” | - |
|  | SIA “Tet” | 3. Plāna mērķi, rīcības virzieni un rezultāti  1.Rīcības virziens – Savienojamības paziņojumam atbilstošas platjoslas elektronisko sakaru infrastruktūras attīstīšana.  1.3. Pasākums – “vidējās jūdzes” un “pēdējās jūdzes” elektronisko sakaru tīklu  infrastruktūras attīstīšana | Uzskatām, ka sadaļas “1.3. Pasākums – “vidējās jūdzes” un “pēdējās jūdzes” elektronisko sakaru tīklu infrastruktūras attīstīšana” 4) apakšpunktā minētais secinājums “var uzskatīt, ka valstī ir nodrošināts labs mobilās interneta piekļuves pārklājums ar vidējo datu pārraides ātrumu ap 30 Mbit/s” ir diskutablas, ņemot vērā SPRK pielietoto mērījumu metodiku – veikt mērījumus tikai vietās, kur ir augsts un vidējs radio signāla uztveršanas līmenis. Lai noteiktu pārklājumu, SPRK būtu jāveic ātruma mērījumi arī mobilo bāzes staciju šūnu malā (*cell edge*). | 1. apakšpunktā minētais ir secinājums ir no Satiksmes ministrijas pasūtītā pētījuma “Pētījums Eiropas Savienības fondu 2021. -2027. gada plānošanas perioda ieguldījumu priekšnosacījumu izpildei”[[19]](#footnote-20). Vienlaikus, ņemot vērā, ka minētais iebildums skar SPRK pielietoto mērījumu metodiku, aicinām nepieciešamības gadījuma jautājumu risināt, vēršoties pie SPRK ar ierosinājumu veikt izmaiņas mērījumu metodikā. | - |
|  | SIA “Tet” | 3. Plāna mērķi, rīcības virzieni un rezultāti  1.Rīcības virziens – Savienojamības paziņojumam atbilstošas platjoslas elektronisko sakaru infrastruktūras attīstīšana.  1.3. Pasākums – “vidējās jūdzes” un “pēdējās jūdzes” elektronisko sakaru tīklu  infrastruktūras attīstīšana | Uzskatām, ka pētījumā Nr.2. “baltās teritorijas” nav noteiktas pietiekami detalizēti, kā to nosaka BEREC vadlīnijas Elektronisko sakaru tīklu izvērsuma ģeogrāfiskai apsekošanai. Attiecīgi lūdzam pēc sadaļas “1.3. Pasākums – “vidējās jūdzes” un “pēdējās jūdzes” elektronisko sakaru tīklu infrastruktūras attīstīšana” 6) apakšpunkta pievienot jaunu apakšpunktu sekojošā redakcijā: “Tiklīdz būs iespējams, tā “baltās teritorijas” atbalsta saņemšanai tiks noteiktas pēc jaunā ģeogrāfiskā apsekojuma, kas veikts atbilstoši BEREC vadlīnijām.”. | **Ņemts vērā.** | Skatīt precizēto 1.3. Pasākuma – “vidējās jūdzes” un “pēdējās jūdzes” elektronisko sakaru tīklu  infrastruktūras attīstīšana aprakstu. |
|  | SIA “Tet” | 3. Plāna mērķi, rīcības virzieni un rezultāti  1.Rīcības virziens – Savienojamības paziņojumam atbilstošas platjoslas elektronisko sakaru infrastruktūras attīstīšana.  1.3. Pasākums – “vidējās jūdzes” un “pēdējās jūdzes” elektronisko sakaru tīklu  infrastruktūras attīstīšana | Uzskatām, ka sadaļas “1.3. Pasākums – “vidējās jūdzes” un “pēdējās jūdzes” elektronisko sakaru tīklu infrastruktūras attīstīšana” rindkopā “Ņemot vērā starptautisko praksi un Latvijas esošo situāciju, pētījuma Nr.2 ietvaros ir izstrādāts viens pieejas scenārijs platjoslas tīklu izvēršanai “baltajās teritorijās”, kur nav elektronisko sakaru tīkla platjoslas piekļuves pakalpojumu ar datu pārraides ātrumu vismaz 30 Mbit/s nodrošināšanai, trīs scenāriji platjoslas tīklu izvēršanai VHCN “baltajās teritorijās”, kur nav elektronisko sakaru tīkla platjoslas piekļuves pakalpojumu ar datu pārraides ātrumu vismaz 100 Mbit/s.” “balto teritoriju” vietā ir jārunā par kartēšanas rezultātā precīzi noteiktiem adrešu apgabaliem. | Vēršam uzmanību, ka atbalstāmās jeb “baltās teritorijas” ir jānosaka, ievērojot uz Komisijas paziņojumā – ES pamatnostādnes valsts atbalsta noteikumu piemērošanai attiecībā uz platjoslas tīklu ātru izvēršanu (2013/05) (ES pamatnostādnes) noteiktās prasības un kritērijus. Saskaņā ar ES pamatnostādņu 78.(a) apakšpunktu dalībvalstis var brīvi definēt mērķa teritorijas. Izstrādājot valsts atbalsta programmu teritorijas tiks atbilstoši definētas, pamatojoties uz pētījuma rezultātiem par fiksētajiem pieslēgumiem adrešu līmenī vai mobilajiem - (100x100)m režģī, kā arī regulāri tiks aktualizētas, ņemot vērā Platjoslas ģeogrāfiskās informācijas sistēmas datus un sabiedriskās apspriešanas rezultātus. | - |
|  | SIA “Tet” | 3. Plāna mērķi, rīcības virzieni un rezultāti  1.Rīcības virziens – Savienojamības paziņojumam atbilstošas platjoslas elektronisko sakaru infrastruktūras attīstīšana.  1.3. Pasākums – “vidējās jūdzes” un “pēdējās jūdzes” elektronisko sakaru tīklu  infrastruktūras attīstīšana | Uzskatām, ka sadaļā “1.3. Pasākums – “vidējās jūdzes” un “pēdējās jūdzes” elektronisko sakaru tīklu infrastruktūras attīstīšana” minētais tabulas veida “Kopsavilkums par “pēdējās jūdzes” un “vidējās jūdzes” attīstībai iespējamiem investīciju modeļiem” ir nepietiekams kvalitatīvai diskusijai. Nepieciešama izvērstāka informācija par scenārijiem, to salīdzinājumu. | Skaidrojam, ka plānā ir ietverts kopsavilkums par “Pētījumā Eiropas Savienības fondu 2021. -2027. gada plānošanas perioda ieguldījumu priekšnosacījumu izpildei”[[20]](#footnote-21) esošajiem modeļu vērtējumiem.  Papildus skaidrojam, ka tālākā posmā, atkarībā no sarunām ar plānošanas reģioniem, tiks izstrādāti Ministru Kabineta noteikumi, kur tiks noteikti projekta īstenotāji, uzraudzības mehānismi, rādītāji u tml., kā arī pēc projekta apstiprināšanas attiecīgi izstrādāti publiskā iepirkuma tehniskā specifikācija un prasības. Vienlaikus uzsveram, ka jebkurā no “pēdējās jūdzes” modeļiem tiks ievērota tehnoloģiskā neitralitāte, tas ir, tiks noteikts interneta augšupielādes un lejupielādes ātruma minimālais ierobežojums – 100 Mbit/s. Tā ir minimālā robeža, lai pamatotu publisko investīciju ieguldījumus un nodrošinātu pakalpojuma būtisku uzlabojumu. | - |
|  | SIA “Tet” | 3. Plāna mērķi, rīcības virzieni un rezultāti  1.Rīcības virziens – Savienojamības paziņojumam atbilstošas platjoslas elektronisko sakaru infrastruktūras attīstīšana.  1.3. Pasākums – “vidējās jūdzes” un “pēdējās jūdzes” elektronisko sakaru tīklu  infrastruktūras attīstīšana | Uzskatām, ka sadaļā “1.3. Pasākums – “vidējās jūdzes” un “pēdējās jūdzes” elektronisko sakaru tīklu infrastruktūras attīstīšana” sniegtais plānotās investīcijas apraksts precizējams sekojoši: “Atbilstoši plānošanas reģiona iepirkuma prasībām, kas definētas sadarbībā ar vietējām pašvaldībam, konkursa kārtībā izvēlēts privātais operators plāno un nodrošina interneta piekļuves pakalpojumu pieejamību VHCN baltajās teritorijās, kas noteiktas saskaņā ar veiktā ģeogrāfiskā apsekojuma rezultātiem, atbilstoši iepirkuma nolikumam.” | **Ņemts vērā.** | Skatīt precizējumus sadaļā “1.3. Pasākumā – “vidējās jūdzes” un “pēdējās jūdzes” elektronisko sakaru tīklu  infrastruktūras attīstīšana”. |
|  | Nozares asociācijas | 3. Plāna mērķi, rīcības virzieni un rezultāti  1.Rīcības virziens – Savienojamības paziņojumam atbilstošas platjoslas elektronisko sakaru infrastruktūras attīstīšana.  1.3. Pasākums – “vidējās jūdzes” un “pēdējās jūdzes” elektronisko sakaru tīklu  infrastruktūras attīstīšana | Plānā, pie 1.3. pasākuma “vidējās jūdzes” un “pēdējās jūdzes” elektronisko sakaru tīklu infrastruktūras attīstīšana esošās situācijas raksturojuma vairākkārt ir norādīta atsauce uz vienu elektroniskā sakaru pakalpojuma sniedzēju SIA “Tet”. Nozaru asociāciju ieskatā, šāda līmeņa dokumentos nebūtu labā prakse iekļaut kādu vienu konkrētu ESP sniedzēju. Proti, šeit būtu informācija jāaizstāj ar neitrāliem datiem, vai jāiekļauj vairāku ESP operatoru dati, lai šāda dokuments tā lasītajiem neradītu maldīgu priekšstatu par šo konkrētu tirgu un tajā esošiem dalībniekiem. | **Ņemts vērā.**  Skaidrojam, ka SIA “Tet” pieminēts, ņemot vērā “Pētījumā Eiropas Savienības fondu 2021. -2027. gada plānošanas perioda ieguldījumu priekšnosacījumu izpildei”[[21]](#footnote-22) esošo informāciju un analīzi, kas ir jau publiski pieejama. Plānā 1.3. pasākuma ““Vidējās jūdzes” un “pēdējās jūdzes” elektronisko sakaru tīklu infrastruktūras attīstīšana” aprakstā norāde uz SIA “Tet” svītrota. | Skat. 1.3. pasākuma ““Vidējās jūdzes” un “pēdējās jūdzes” elektronisko sakaru tīklu  infrastruktūras attīstīšana” aprakstu. |
|  | Nozares asociācijas | 3. Plāna mērķi, rīcības virzieni un rezultāti  1.Rīcības virziens – Savienojamības paziņojumam atbilstošas platjoslas elektronisko sakaru infrastruktūras attīstīšana.  1.3. Pasākums – “vidējās jūdzes” un “pēdējās jūdzes” elektronisko sakaru tīklu  infrastruktūras attīstīšana | Plānā ir iekļauts kopsavilkums par “pēdējās jūdzes” un “vidējās jūdzes” attīstībai iespējamiem investīciju modeļiem. Nozaru asociāciju ieskatā, lai arī konceptuāli neiebilst par “privāti pārvaldīta tīkla” attīstības modeli, šajā sakarā jautājumu ir vairāk kā atbilžu. Piemēram, nozaru asociācijām nav saprotams nepieciešamā finansējuma aprēķins konkrētā gadījumā, kā arī nav saprotami tie pamata sadarbības principi starp gala patērētāju, elektronisko sakaru pakalpojuma sniedzēju un valsts pārvaldes iestādēm. Ja šādā Plānā tiek lemts par kāda konkrēta modeļa izvēli, tad detalizētāk būtu izvēršami un aprakstāmi tā darbības principi. Savukārt gadījumā, ja šis ir kāds ļoti augsta līmeņa redzējums, tad Plānā jāparedz skaidri un nepārprotami soļi un termiņi, kad un kā šis jautājums tiks virzīts uz priekšu. | Skaidrojam, ka detalizēti aprēķini un pieņēmumi ir “Pētījuma Eiropas Savienības fondu 2021. -2027. gada plānošanas perioda ieguldījumu priekšnosacījumu izpildei”[[22]](#footnote-23) pielikumos. Piekrītam, ka var diskutēt par vidējām izmaksām un apjoma efektu, bet būtiski, ka ir fiksēti pieņēmumi, uz kura pamata attiecīgi varēs attiecīgi veikt korekcijas.  Attiecībā uz sadarbības principiem starp gala patērētāju, elektronisko sakaru pakalpojuma sniedzēju un valsts pārvaldes iestādēm skaidrojam, ka to noteiks līguma nosacījumi, kas tiks noslēgts publiskā iepirkuma rezultātā. | - |
|  | SIA “Tet” | 3. Plāna mērķi, rīcības virzieni un rezultāti  1.Rīcības virziens – Savienojamības paziņojumam atbilstošas platjoslas elektronisko sakaru infrastruktūras attīstīšana.  1.4. Pasākumi, ar ko atbalsta pieprasījumu pēc ļoti augstas veiktspējas (VHCN) tīkliem un to izmantošanu, tostarp darbības, ar kurām veicina minēto tīklu izvēršanu, jo īpaši īstenojot ES Platjoslas izmaksu samazināšanas direktīvu | Uzskatām, ka sadaļā “1.4. Pasākumi, ar ko atbalsta pieprasījumu pēc ļoti augstas veiktspējas (VHCN) tīkliem un to izmantošanu, tostarp darbības, ar kurām veicina minēto tīklu izvēršanu, jo īpaši īstenojot ES Platjoslas izmaksu samazināšanas direktīvu” nav pietiekami izvērtēta esošā situācija. Ierosinām šo sadaļu pēc vārdiem “ierīkot ēkas iekšējo fizisko infrastruktūru nolūkā nodrošināt ēkā esošajam galalietotājam ātrdarbīgu elektronisko sakaru tīklu.” papildināt ar rindkopu “Esošā situācija Platjoslas izmaksu direktīvas pasākumu ieviešana Latvijā ir neapmierinoša – Ātrdarbīga elektronisko sakaru tīkla likuma normas nedarbojas: a) Direktīvas normas pārņemtas formāli, kā atsevišķs likums, tās nav ieintegrētas būvniecības procesu normatīvajos aktos; b) Likuma normu ievērošana netiek kontrolēta, nav sankciju mehānisma; c) Strīdu izskatīšanas process nedarbojas, jo paredzēta liela maksa par strīda izskatīšanu.  Pēc ES Platjoslas izmaksu direktīvas grozījumiem nepieciešams direktīvas normas ieviest nacionālajā regulējumā tā, lai tās darbotos.” | **Nav ņemts vērā.**  Skatīt izziņas 5. punktu. | - |
|  | VAS “Latvijas Valsts radio un televīzijas centrs” | 3. Plāna mērķi, rīcības virzieni un rezultāti  1.Rīcības virziens – Savienojamības paziņojumam atbilstošas platjoslas elektronisko sakaru infrastruktūras attīstīšana.  1.5. Pasākums – Tehniskās palīdzības mehānismi, tostarp platjoslas kompetences  centra darbības attīstība Latvijā, ar kuriem stiprina vietējo ieinteresēto personu spējas un konsultē  projektu virzītājus | Latvijas Platjoslas kompetences centra funkciju un resursu paplašināšana un uzlabošana, t.sk. piesaistot 2-3 jaunus darbiniekus, LVRTC ieskatā būtu svarīgi nodrošināt šāda centra izveidi, ar biroju LVRTC nodrošinot darbiniekus ar dažādām kompetencēm (piemēram, politikas plānošana, ES normatīvais regulējums, Latvijas normatīvais regulējums, tehniskā ekspertīze un citas) un zināšanām, kas pārstāvētu/reprezentētu valsti un nodrošinātu platjoslas politikas plānošanu un sniegtu nepieciešamo informāciju publiskā un privātā sektora ieinteresētajām personām saistībā ar platjoslas vispārējo attīstību Latvijā. | **Nav ņemts vērā.**  Satiksmes ministrija ir izvērtējusi iespējas, kā organizēt Platjoslas kompetences centra kapacitātes stiprināšanu, ja tiks piešķirts papildu finansējums un secinājusi, ka nepieciešams rīkot atklātu konkursu, lai nodrošinātu atklātību ekspertu pakalpojamu izvēlē. | - |
|  | Nozares asociācijas | 3. Plāna mērķi, rīcības virzieni un rezultāti  1.Rīcības virziens – Savienojamības paziņojumam atbilstošas platjoslas elektronisko sakaru infrastruktūras attīstīšana.  1.5. Pasākums – Tehniskās palīdzības mehānismi, tostarp platjoslas kompetences  centra darbības attīstība Latvijā, ar kuriem stiprina vietējo ieinteresēto personu spējas un konsultē  projektu virzītājus | Plāns paredz izveidot platjoslas kompetences centru Latvijā, kas, cik noprotams no iesūtītās redakcijas, atradīsies Satiksmes ministrijā. Nozaru asociāciju ieskatā, šādā gadījumā ir nepieciešams skaidrot, kāpēc ģeogrāfiskās informācijas sistēmas izveides un darbības nodrošināšana jānodod kaut kur ārpus šāda kompetences centra, jo šī Informācija sistēma (IS) faktiski ir būtiskākais instruments un rīks ko izmantot platjoslas kompetences centram. | Saskaņā ar Ministru kabineta 2003.gada 29.aprīlī noteikumu Nr.242 “Satiksmes ministrijas nolikums” 5.2.4 apakšpunktu Satiksmes ministrija normatīvajos aktos noteiktajā kārtībā ir deleģējusi platjoslas pieejamības ģeogrāfiskās informācijas sistēmas izveidi un darbības nodrošināšanu valsts akciju sabiedrībai "Elektroniskie sakari", noslēdzot deleģēšanas līgumu.  Platjoslas pieejamības ģeogrāfiskās informācijas sistēmas izveides un darbības nodrošināšanas kārtību paredzēts noteikt MK noteikumos.  Plānots, ka Platjoslas kompetences centrs, ja tiks piešķirti papildu līdzekļi, varēs sniegt tieši papildu informatīvu un tehnisku atbalstu t.sk. pašvaldībām, lai veiksmīgāk uzsāktu jauno plānošanas periodu un attiecīgi piesaistītu papildu finansējumu. | - |
|  | VAS “Latvijas Valsts radio un televīzijas centrs” | 1. Plāna mērķi, rīcības virzieni un rezultāti   2. Rīcības virziens – elektronisko sakaru tīklu un pakalpojumu drošība  2.1.Pasākums - koplietojamas kiberdrošības infrastruktūras izveide | Projekta 2.1 punktā “Koplietojamas kiberdrošības infrastruktūras izveide” lūdzam precizēt centralizēti aizsargājamo resursu skaitu. Tie ir vairāk par 200. Kā arī minētā punkta sadaļā “Darbības rezultāts” lūdzam papildināt ar “ievainojamības pārvaldības un virtuālo mašīnu drošības iegāde, interneta lietotņu ugunsmūra iegāde, lietotāju tīkla drošības un piekļuves risinājumu iegāde, iekšējā tīkla drošības iegāde, lietotāju tīkla infrastruktūras drošības iegāde.”, norādot aizsargājamo resursu skaitu, nevis iestāžu skaitu. Aizsargājamie resursi tiek plānoti 150. Projekta 2.1 punktā būtu jāietver nepieciešamība periodā 2021.-2023.gadam veikt izpēti par nacionāla interneta apmaiņas punkta tālāko attīstību, tostarp, lai tas kalpotu kā krīzes vadības rīks aizsardzībai pret pakalpojumatteices (DdoS) uzbrukumiem un nodrošinātu interneta plūsmas attīrīšanu. Līdz 2023.gadam tiktu izstrādāts ziņojums par nacionāla interneta apmaiņas punkta (GLIX) izveides nepieciešamību un iespējām Latvijā. | **Ņemts vērā.**  Precizēts 2.1.Pasākuma - koplietojamas kiberdrošības infrastruktūras izveide – apraksts. | Skatīt plāna 3. sadaļu “Plāna mērķi, rīcības virzieni un rezultāti”  2. Rīcības virziens – elektronisko sakaru tīklu un pakalpojumu drošība  2.1.Pasākums - koplietojamas kiberdrošības infrastruktūras izveide. |
|  | Nozares asociācijas | 1. Plāna mērķi, rīcības virzieni un rezultāti   2. Rīcības virziens – elektronisko sakaru tīklu un pakalpojumu drošība  2.1.Pasākums - koplietojamas kiberdrošības infrastruktūras izveide | Nozares politikai ir jāveicina kopējā nozares attīstība. Veicinot privātā sektora radītos pakalpojumus izmantot arī publiskajam sektoram. Ir saprotams ka noteiktu valsts funkciju, kā piemēram, valsts drošība nodrošināšanai to specifisko prasību dēļ daļu publiskās pārvaldes infrastruktūras veidot noslēgtu un iekšēju. Bet nozares interesēs ir nelietderīgi un konkurenci kropļojoši šādu infrastruktūru veidot, ja nepieciešamās funkcijas ir nodrošināmas ar tirgu pieejamiem instrumentiem caur iepirkumu procedūrām. NA nav saprotams Plānā iekļautais 2.1. Pasākums - koplietojamas kiberdrošības infrastruktūras izveide un kā tā būtu saistāma ar elektronisko sakaru nozari, it īpaši, ka Plāns pats par sevi neparedz un nerisina šo jautājumu. Tādejādi, šis aktivitāte būtu būtiski precizējama un skaidrojama vai arī šai aktivitātei paredzamā summa ieguldāma citā elektronisko sakaru nozarei saprotamā aktivitātē, piemēram, “vidējās un pēdējās jūdzes” attīstības nodrošināšanā visā Latvijas teritorijā. | Precizēts 2. rīcības virziena “Elektronisko sakaru tīklu un pakalpojumu drošība” apraksts. | Skat. precizējumus 2. rīcības virziena “Elektronisko sakaru tīklu un pakalpojumu drošība” aprakstā. |
|  | SIA “Tet” | 3. Plāna mērķi, rīcības virzieni un rezultāti  2. Rīcības virziens – elektronisko sakaru tīklu un pakalpojumu drošība  2.3. Pasākums - Mākoņdatošanas infrastruktūras paplašināšana un pilnveide | Uzskatām, ka sadaļā “2.3.Mākoņdatošanas infrastruktūras paplašināšana un pilnveide” apskatītās aktivitātes prasa padziļinātu diskusiju. Uzskatām, ka VESPC pakalpojumu klāsts ir jāprecizē, par pamatu ņemot uzstādījumu, ka valsts pārvaldei ir jāveicina IKT pakalpojumu tirgus attīstība, esot izglītotam, prasīgam IKT pakalpojumu pircējam, nevis pašai kļūt par IKT pakalpojumu sniedzēju. Tādēļ aicinām skaidri noteikt, ka valsts resursi un kompetences izmantojami maksimālai komersantu sniegto pakalpojumu izmantošanai tehnoloģisko risinājumu nodrošināšanā, minimizējot valsts tehnoloģiskās kapacitātes attīstīšanu, virzot to tikai tirgus nepilnību terminētai novēršanai, koncentrējot valsts pārvaldes kompetenču attīstību uz projektu vadību, iepirkumu un valsts pakalpojumu piegādes pārvaldību. VESPC kontekstā tas nozīmētu Elektronisko sakaru likuma normu precizēšanu, ierobežojot VESPC darbību tikai īpaši aizsargājamu Iekšlietu un Aizsardzības nozares informācijas sistēmu izvietošanai, un nosakot precīzus pakalpojumu kvalitātes kritērijus, kas nodrošinātu precīzu to salīdzināmību ar komersantu piedāvājumu. | Precizēts 2. rīcības virziena “Elektronisko sakaru tīklu un pakalpojumu drošība” apraksts, t.sk. pasākuma nosaukums un tā apraksts. | Skat. 2. Rīcības virziens – elektronisko sakaru tīklu un pakalpojumu drošība aprakstu un 2.3. pasākuma aprakstu. |
|  | Nozaru asociācijas | Plāna mērķi, rīcības virzieni un rezultāti  2. Rīcības virziens – elektronisko sakaru tīklu un pakalpojumu drošība  2.3. Pasākums - Mākoņdatošanas infrastruktūras paplašināšana un pilnveide | Nozares politikai būtu jāveicina uzņēmēju vēlme konkurēt vēl vairāk attīstot un pilnveidojot pakalpojumus, ko piedāvāt publiskajam sektoram nodrošinot to funkciju veikšanu. Un ar finanšu instrumentiem veicinot publiskajam sektoram izmantot tirgū pieejamos pakalpojumus definējot prasības savu funkciju veikšanai un koncentrējoties uz to kvalitatīvu izpildi nevis pērkot iekārtas un rūpējoties par to uzturēšanu, un iekšēju pakalpojumu radīšanu. Tas būtu lietderīgi gan no nozares attīstības viedokļa, gan arī no uzturēšanas izmaksu viedokļa. Nav saprotams Plānā iekļautais 2.2. pasākums - Mākoņdatošanas infrastruktūras paplašināšana un pilnveide un kā tā būtu saistāma ar elektronisko sakaru nozari, it īpaši, ka Plāns pats par sevi neparedz un nerisina šo jautājumu kā tādu. Tādejādi, šis aktivitāte būtu būtiski precizējama un skaidrojama vai arī šai aktivitātei paredzamā summa ieguldāma citā elektronisko sakaru nozarei saprotamā aktivitātē, piemēram, “vidējās un pēdējās jūdzes” attīstības nodrošināšanā visā Latvijas teritorijā. | Skat. 75. punktu. | - |
|  | SIA “BITE Latvija” | - | SIA “BITE Latvija” atbalsta Satiksmes ministrijas ieplānotos pasākumus ātrdarbīgā elektronisko sakaru tīklu, t.sk. 4G un 5G tīklu, kā arī ar tiem saistītās fiziskās infrastruktūras izvēršanas veicināšanai. Vēlamies uzsvērt, ka platjoslas infrastruktūras attīstībai un stratēģiskā mērķa – “Radīt līdzvērtīgus dzīves un darba apstākļus visiem iedzīvotājiem, neatkarīgi no dzīves vietas, sekmējot uzņēmējdarbību reģionos, attīstot kvalitatīvu transporta un komunikāciju infrastruktūru un publiskos pakalpojumus” – sasniegšanai ir kritiski svarīgi mazināt un likvidēt nepamatotus un birokrātiskos šķēršļus mobilo elektronisko sakaru tīklu objektu būvniecībā. Tāpēc ir nepieciešams pilnveidot tīkla infrastruktūras objektu būvniecības plānošanas un saskaņošanas procedūras, atvieglojot tās un likvidējot birokrātiskos posmus. Tātad, ka vienu mērķa sasniegšanas līdzekļiem nepieciešams noteikt normatīvā regulējuma pilnveidošana, samazinot šķēršļus platjoslas attīstībai.  Piemēram, nepieciešams pārskatīt publisko apspriešanu nozīmi mobilo elektronisko sakaru tīkla infrastruktūras objekta būvniecības plānošanas un saskaņošanas procedūru ietvaros, it īpaši, ja saņemts Veselības inspekcijas atzinums par objekta nekaitīgumu veselībai. Publisko apspriešanu rezultāti (SIA “BITE Latvija” ir informējusi par to Satiksmes ministriju neformālajā aptaujā 2020.gada nogalē) mēdz kļūt par iemeslu, kāpēc iecerētais infrastruktūras objekta būvniecības projekts netiek realizēts (t.i., vienkāršoti – tiek bloķēta bāzes stacijas būvniecība), kaut gan no sabiedrības konkrētajā teritorijā/apgabalā ir pieprasījums pēc augstākās mobilo sakaru pakalpojumu kvalitātes, lielākās tīkla kapacitātes un plašāka pārklājuma, un publiskajā apspriešanā projekta noraidīšanas iemesli ir populistiski, nepamatoti un subjektīvi (piemēram, “nepatīk”, ka “objekts ir redzams”, bažas par ietekmi uz veselību). Runājot par 5G tīklu, publiskās apspriešanas iznākums var kļūt par būtisku šķērsli tīkla izvēršanas efektivitātei un tempiem. Tāpēc nepieciešams paredzēt, lai publisko apspriešanu ietvaros tiktu ņemti vērā tikai nozīmīgi un pamatotie noraidījuma iemesli.  Tāpat nepieciešams pārskatīt publiskās apspriešanas nepieciešamību atsevišķos gadījumos. Kā šķērslis ir uzskatāms publisko apspriešanu rīkotāju rīcība, kad tie pieprasa projektu īstenotājiem publiskās apspriešanas ietvaros, piemēram, tehniskās apbūves teritorijās, veikt nekustamo īpašumu vērtību izmaiņu analīzi, sagatavot ainavu arhitektu atzinumu. Uzskatām arī, ka nav samērīgi rīkot publiskās apspriešanas inženierbūvēm (sakaru mastiem, torņiem), kas plānotas tehniskās apbūves teritorijās, un publisko apspriešanu nozīmei vajadzētu būt mazākai teritorijās, kas ir ārpus vēsturiskajām un īpaši aizsargājamām teritorijām.  Lūdzam izvērtēt iespēju virzīt grozījumus Būvniecības likumā, paredzot 14.panta piektajā daļā iestrādāt normu, ka publiskā apspriešana nav nepieciešama, būvējot jaunus, pārbūvējot vai atjaunojot vecos elektronisko sakaru tīklus, telekomunikāciju sakaru mastus un/vai torņus, tajā skaitā ierīkojot elektronisko sakaru tīklus, mobilo sakaru bāzes stacijas.  Nepieciešams atvieglot tīklu būvniecības saskaņošanas procedūras pašvaldībās, būvvaldēs. Par nepamatotu šķērsli inženiertehnisko būvju uzbūvei uzskatām prasības atsevišķās administratīvajās teritorijās (piemēram, Limbažu un Rēzeknes novados) ievērot attiecīgos attālumus no būves īpašumā, kurā tiek paredzēta tehniskā būve, līdz kaimiņu īpašumu robežām (piemēram, 1,5 x torņa augstums (metros) no robežām). Būvvaldes pieprasa lauksaimniecībā izmantojamās zemēs ievērot šo prasību. Nepieciešams panākt, lai visā Latvijas teritorijā tiktu piemēroti vienādi un vienoti principi attiecībā uz tīkla objektu izvietojuma plānošanu un tās saskaņošanu.  Nepieciešams pilnveidot tīkla objektu būvniecības plānošanas un saskaņošanas procesu, nodrošinot projekta īstenotajam iespēju saņemt projektēšanas nosacījumus pirms apbūves tiesību reģistrēšanas Zemesgrāmatā. Citādi projekta īstenotājs saskarās ar situāciju, kad tas jau ir apgrūtinājis zemes gabalu, reģistrējot apbūves tiesību Zemesgrāmatā, un pēc tam saņem atteikumu no pašvaldības. Tas nozīmē, ka projekta īstenotājam tiek radīti izdevumi, kuri netiks segti, un tādējādi resursi nozarē tiek izlietoti neefektīvi. Būtu daudz racionālāk un efektīvāk, ja projekta īstenotājs pirms apbūves tiesību reģistrēšanas varētu noskaidrot pašvaldības nostāju – uzzināt norādījumus, kas jāņem vērā projektēšanas gaitā, un pašvaldība atļautu noskaidrot apkārtējās sabiedrības nostāju, t.i. organizēt publisko apspriešanu pēc iesniegtas projekta vizualizācijas un nodomu līguma, kas noslēgts starp pasūtītāju un nekustamā īpašuma īpašnieku”.  Nepieciešams mīkstināt prasības teritoriālā plānojuma noteikumos pilsētās, proti, pārskatīt/atcelt inženierbūves augstuma prasību – ne augstāk par 3 stāviem attiecībā uz mobilo elektronisko sakaru tīkla infrastruktūras objektiem, atcelt ierobežojumu būvēt šādus objektus aizsargjoslās (sarkanajās līnijās), ja tie netraucē, paredzot, kādu objektīvu kritēriju, kad ierobežojums netiek piemērots, piemēram, noteikta objekta platība. Pateicoties šāda ierobežojuma nepiemērošanai, mobilo sakaru tīkla infrastruktūrai varēs izmantot apgaismes stabus, tādējādi racionāli izmantojot jau esošos objektus.  SIA “BITE Latvija” jau iepriekš bija ierosinājusi pašvaldībām teritorijas plānojumā paredzēt, ka pašvaldība nosaka savos teritorijas plānojumos, ka visās apbūves teritorijās atļauts būvēt jaunus, pārbūvēt vai atjaunot vecos elektronisko sakaru tīklus, telekomunikāciju sakaru mastus un/vai torņus, tajā skaitā ierīkojot elektronisko sakaru tīklus, mobilo sakaru bāzes stacijas. Šāds regulējums paātrinātu paātrinātu un atvieglotu elektronisko sakaru tīklu būvprojektu un ierīkošanas projektu izstrādi, neliedzot un neliekot attiecīgajā teritorijā mainīt Teritoriālplānojumā lietošanas mērķi. Šāds regulējums var tikt ieviests, veicot grozījumus Ministru kabineta 30.04.2013. noteikumos Nr.240 “Vispārīgie teritorijas plānošanas, izmantošanas un apbūves noteikumi”.  Ierosinām arī paredzēt prasības, attīstot jaunus ciematus, biznesa centrus un citas apbūves vietas, kurās prognozējams iedzīvotāju lielāks blīvums, īstenot vieglāku režīmu mobilo sakaru tīkla infrastruktūras objektu būvniecības saskaņošanai, kā arī prasību nodrošināt apstākļus, lai objektu izvietošana būtu tehniski iespējama.  Pieminētos regulējuma uzlabošanas priekšlikumus būtu jāizvērtē un jāievieš iespējami ātri. Nepieciešams arī turpināt apzināt šķēršļus tīkla infrastruktūras objektu būvniecības plānošanā un saskaņošanā, kā arī veidot attiecīgo normatīvo regulējumu, proaktīvi nodrošinot iespējas un labvēlīgu vidi tīkla infrastruktūras objektu izvietošanai.  Vēršam Satiksmes ministrijas uzmanību uz to, ka, kaut gan Ātrdarbīgo elektronisko sakaru tīklu likums tika pieņemts 2017.gadā, BITE vēl aizvien saskarās ar gadījumiem, kad infrastruktūras objektu īpašnieki/pārvaldnieki (publiskās iestādes – augstskolas, pašvaldības, pašvaldību kapitālsabiedrības, ministrijas) ne tikai neievēro šajā likumā noteiktās elektronisko sakaru komersantu tiesības un sadarbības procedūras, bet pat nezin par šī likuma eksistēšanu. Tā rezultātā tiek kavēta infrastruktūras veidošana un arī BITE tiek diskriminēta salīdzinot ar citiem konkurējošiem komersantiem (esam informējuši par šo problemātiku SPRK un Konkurences padomi). Uzskatām, ka infrastruktūras objektu īpašnieku/pārvaldnieku vidū ir jāpopularizē un jāskaidro minētā likuma prasības. | Skat. 5. un 28. punktu. | - |

Datums: 19.05.2021.

Atbildīgā amatpersona: Agnese Zariņa

1. Vairāk informācijas skatīt plāna 6. sadaļā, kur papildināta informācija par normatīvajiem aktiem. [↑](#footnote-ref-2)
2. Pieejami šeit: <https://eur-lex.europa.eu/legal-content/LV/TXT/HTML/?uri=CELEX:52013XC0126(01)&from=LV>. [↑](#footnote-ref-3)
3. Eiropas Komisijas 2016.gada 14.septembra paziņojums Eiropas Parlamentam, Padomei, Eiropas Ekonomikas un Sociālo Lietu Komitejai un Reģionu Komitejai “Konkurētspējīga digitālā vienotā tirgus savienojamība. Virzība uz Eiropas Gigabitu sabiedrību”; Eiropas Komisijas 2021.gada 9.marta paziņojums Eiropas Parlamentam, Padomei, Eiropas Ekonomikas un Sociālo Lietu Komitejai un Reģionu Komitejai “Digitālais komposs 2030. gadam: Eiropas ceļš uz digitālo desmitgadi”(pieejams šeit: <https://eur-lex.europa.eu/legal-content/en/TXT/?uri=CELEX%3A52021DC0118>). [↑](#footnote-ref-4)
4. 5G ir nākamās paaudzes tīklu tehnoloģijas, kas paver iespējas jauniem digitālās ekonomikas un uzņēmējdarbības modeļiem. [↑](#footnote-ref-5)
5. “Pētījums Eiropas Savienības fondu 2021. -2027. gada plānošanas perioda ieguldījumu priekšnosacījumu izpildei”; pieejams šeit: <https://www.sam.gov.lv/lv/petijumi>. [↑](#footnote-ref-6)
6. <https://eur-lex.europa.eu/legal-content/LV/TXT/?uri=CELEX%3A52021PC0087&qid=1614757360196> [↑](#footnote-ref-7)
7. <https://legalinstruments.oecd.org/en/instruments/OECD-LEGAL-0322> [↑](#footnote-ref-8)
8. Pieejams šeit: <https://www.sam.gov.lv/lv/petijumi>. [↑](#footnote-ref-9)
9. <https://eur-lex.europa.eu/legal-content/LV/TXT/?uri=CELEX%3A52021PC0087&qid=1614757360196> [↑](#footnote-ref-10)
10. “Pētījums Eiropas Savienības fondu 2021. -2027. gada plānošanas perioda ieguldījumu priekšnosacījumu izpildei”, pieejams šeit: <https://www.sam.gov.lv/lv/petijumi>. [↑](#footnote-ref-11)
11. Eiropas Paziņojums “ES pamatnostādnes valsts atbalsta noteikumu piemērošanai attiecībā uz platjoslas tīklu ātru izvēršanu (2013/C 25/01), pieejams šeit: <https://eur-lex.europa.eu/legal-content/LV/TXT/HTML/?uri=CELEX:52013XC0126(01)&from=LV> [↑](#footnote-ref-12)
12. Eiropas Komisijas 2016.gada 14.septembra paziņojums Eiropas Parlamentam, Padomei, Eiropas Ekonomikas un Sociālo Lietu Komitejai un Reģionu Komitejai “Konkurētspējīga digitālā vienotā tirgus savienojamība. Virzība uz Eiropas Gigabitu sabiedrību”, pieejams šeit: <https://eur-lex.europa.eu/legal-content/LV/TXT/?uri=CELEX%3A52016DC0587>; Eiropas Komisijas 2021.gada 9.marta paziņojums Eiropas Parlamentam, Padomei, Eiropas Ekonomikas un Sociālo Lietu Komitejai un Reģionu Komitejai “Digitālais kompass 2030. gadam: Eiropas ceļš uz digitālo desmitgadi”, pieejams šeit: <https://eur-lex.europa.eu/legal-content/en/TXT/?uri=CELEX%3A52021DC0118>. [↑](#footnote-ref-13)
13. EK 9.03.2021. paziņojums (Communication) COM(2021) 118 final  2030 Digital Compass: the European way for the Digital Decade, kur viens no 4 darbības virzieniem, proti, 3.2. *Secure and performant sustainable digital infrastructures* atbilst Projektā virzītajiem. [↑](#footnote-ref-14)
14. Pieejams šeit: <https://www.sam.gov.lv/lv/petijumi>. [↑](#footnote-ref-15)
15. Šobrīd Saeimā ir iesniegts priekšlikums attiecībā uz mājokļa pabalsta jauno regulējumu, paredzot, ka tas stāsies spēkā no 01.07.2021. Minētos grozījumus Sociālo pakalpojumu un sociālās palīdzības likumā (Nr. 898/Lp13) Saeima ir atbalstījusi 1.lasījumā 04.02.2021. [↑](#footnote-ref-16)
16. Pieejams šeit: <https://www.sam.gov.lv/lv/petijumi>. [↑](#footnote-ref-17)
17. Pieejams šeit: <https://www.sam.gov.lv/lv/petijumi>. [↑](#footnote-ref-18)
18. https://www.pkc.gov.lv/lv/nap2027 [↑](#footnote-ref-19)
19. Pieejams šeit: <https://www.sam.gov.lv/lv/petijumi>. [↑](#footnote-ref-20)
20. Pieejams šeit: <https://www.sam.gov.lv/lv/petijumi>. [↑](#footnote-ref-21)
21. Pieejams šeit: <https://www.sam.gov.lv/lv/petijumi>. [↑](#footnote-ref-22)
22. Pieejams šeit: <https://www.sam.gov.lv/lv/petijumi>. [↑](#footnote-ref-23)